Life Bonelli - Partaideak\nLife Bonelli proiektuko erakunde partaideak\nNoiz sortua: 06 Abendua 2013\nGestión Ambiental, Viveros y Repoblaciones de Navarra SA\nGestión Ambiental, Viveros y Repoblaciones de Navarra SA (GAN) Nafarroako gobernuaren elkarte publiko bat da.\n1982az geroztik Landa Garapen eta Ingurumen Departamentuaren babesean egiten du lana, zehatz esateko, Nafarroako biodibertsitatea planifikatzen eta kudeatzen.\nBere jarduera laneko eremu hauetan garatzen du: Natura 2000 Sareko biodibertsitatea planifikatu eta kudeatu, Babestutako eremuen eskualde sisteman, habitatetan eta flora eta fauna espezieetan; ibaietako ekosistemen kudeaketa, ingurumen ebaluazioa; komunikazioa, parte hartzea eta erabilera publikoa; eta informazio geografikoko sistemak.\nIngurumen eta Lurralde Antolamenduko Kontseilaritza, Andaluziako Junta\nIngurumen eta Lurralde Antolamendu Kontseilaritza Andaluziako lurralde ministerio bat da eta eskualdeko ingurumen arloko eskumen guztien kargu dago. Zeregin hauetako bat natura eta basa bizitza kontserbatzeko programak egitea da, bereziki arriskuan dauden espezieena. Espezie horietako bat Bonelli arranoa da eta Andaluzian daude espezie honen populaziorik handienak.\nIngurumen eta Lurralde Antolamendu Kontseilaritza, Madrilgo Erkidegoa\nMadrilgo Erkidegoko Ingurumen eta Lurralde Antolamendu Kontseilaritzako Ingurumen Zuzendaritza Nagusia da eskumendun administrazio organoa eta honi dagokion Madrilgo Erkidegoko basa espezieen populazioak kontserbatu eta hobetzeko neurriak hartzea.\nBasa espezieak eta bereziki babes maila handiagoa behar dutenak (hala nola, eguzki arranoa, zikoina beltza, sai beltza edo naumann belatza) berreskuratzeko eta kontserbatzeko proiektuak egin eta burutzen esperientzia oso handia dute eta emaitza positiboak dituzte.\nZehatz esateko, 90eko hamarkadatik sai beltzekin eta eguzki arranoekin garatzen ari diren jardueren ondorioz, 1993an saien 23 bikote ugaltzaile izatetik 2011n 37 izatera igaro ziren eta eguzki arranoen kasuan 1973an 6 bikote izatetik gaur egun 100 baino gehiago izatera. Emaitza hauek are hobeak dira, hegazti kopuruak gora egiteaz gain, euren banaketa eremua ere hazi egin baita.\nGovern de les Illes Balears eta Natura Parc Fundazioaren arteko partzuergo bat da COFIB eta Balearretan basa fauna berreskuratzea da bere xedea; hemen sartzen dira, halaber, fauna exotiko inbaditzailearen kontrola eta katalogatutako espezieak berreskuratzeko programa babestea.\nUrtero 3000 animalia inguru hartzen dituzte berreskuratzeko eta ferreret Alytes muletensis berreskuratzeko plana eta Bonelli arranoa berriro sartzeko plana lantzen ari dira.\nNatura Parc Fundazioa\nNatura Parc Fundazioa irabazteko xederik gabeko erakunde gisa eratu zen eta haren jardun printzipioen oinarri dira natura ingurunea osorik babestea eta kontserbatzea; izan ere, Balear Uharteetako berenezko fauna eta flora aurki ditzakegu han.\nHauexek dira fundazioaren xedeak, besteak beste:\nBalear Uharteetako bertako fauna eta flora babestu, sustatu eta ikertzea\nAnimalia basati guztiak hartu, sendatu eta haien habitat naturalean askatzea, animalia basatien suspertze zentroaren eta maskoten harrera zentroaren bidez.\nEspezie babestuak itxian haztea eta ondoren berriz ere askatzea haien habitatetan.\nIngurumen prestakuntza eta hezkuntzako programak antolatzea herritar guztientzat.\nGazteentzako sustapen programak antolatzea Balearretan.\nBoluntariotza programak antolatzea herritar guztientzat.\nNekazaritza, abeltzaintza eta basoak kudeatzearekin, basogintzarekin eta baso masaren energiaren aprobetxamenduarekin zerikusia daukaten jarduerak antolatzea.\nEdozein eratako animalia eta landare espezieak kontserbatu eta berreskuratzeko programak antolatzea, baita nazioko zein nazioarteko akordioak ezartzea ere.\nIngurumenaren arloko azterlanak egitea eta aholkularitza zerbitzuak ematea, faunari, florari, klima aldaketari eta oro har naturari dagokionez.\nHalaber, kulturako, arteko, zientziako edo kudeaketako beste edozein jarduera egitea, baldin eta faunarekin, florarekin, ingurumenarekin eta oro har naturarekin zerikusia badauka.\nNatura Parc Fundazioak Balearretako gizarte maila guztiei zerbitzu ematen die, eta horretarako bere ongintzazko eginkizunaz baliatzen da, batez ere hezkuntza eta zabalkundea oinarri dituelarik\nBalearretako gizartea da haren onuraduna eta/edo erabiltzailea, barnean sartzen direlarik administrazio publikoak, Estatuko segurtasun kidegoak (udaltzainak, Guardia Zibila, babes zibila, 112…), hezkuntza zentroak, erakunde pribatuak eta herritarrak oro har.\nArabako Foru Aldundiko Ingurumen eta Hirigintza Sailak honako eginkizunak eta aginpideak ditu: Uraren ziklo oso, ureztatzeak izan ezik; Ingurumena eta paisaia; Naturaren zaintza; Naturguneak; Energia berriztagarriak; Mendiak, flora eta fauna; Lurralde plangintza eta informazioa; Hirigintza kudeaketa eta diziplina eta Ordenamendu juridikoak adierazitako gainerakoak, Arabako Foru Aldundiko Sailen egitura zehazten duen uztailaren 19ko 162/2011 Foru Dekretuan xedatutakoaren arabera.\nZehatz, esateko, proiektu honetako eremu tematikoan Ingurumen eta Biodibertsitate zerbitzuari dagozkio, proiektu honetako eremuan honakoak egitea:\nHauen antolamendua, zaintza eta kudeaketa: animalia eta landare babestuena eta beren habitatena, babes bereziko eremu eta biotopo babestuen sarekoena eta Natura 2000 Sareko hegaztien babes bereziko eta kontserbazio bereziko eremuena, ingurumenari dagokionez sentikorrak diren eremuena, paisaia katalogatuena eta korridore ekologikoen sarearena.\nIngurumen baliabideak eta energia berriztagarriak planifikatzea.\nHabitat naturalen, paisaien eta biodibertsitatearen babes, lehengoratze eta hobekuntza alorretako jarduerak garatu eta gauzatzea.\nZeregin hauek Eusko Jaurlaritzak hartutako eskumenetatik datoz, Euskal Herriko Autonomia Estatutua (abenduaren 18ko 3/79 Legea) beteaz eta EAEko erakundeen eta bertako kondaira lurraldeetako foruzko ihardutze erakundeen arteko harremanei buruzko azaroaren 25eko 27/1983 Legea oinarri hartuta horien garapen edota burutzapenen lekualdaketa beteaz.\nGREFA (Fauna Autoktonoa eta bere Habitata Lehengoratzeko Taldea) irabaz asmorik gabeko gobernuz kanpoko erakunde bat da eta 1981ean sortu zen natura aztertu eta kontserbatzeko elkartea izateko. Gure inguru naturalaren zati bat narriatzen eta suntsitzen duten giza jarduerez ohartzen den jendea dago bertan.\nNatura kontserbatzea du xede eta GREFAk ikuspegi desberdinetatik egiten du lana; tokiko, nazioko eta nazioarteko hainbat proiektu egiten du, bakarka edo hitzarmenen bidez edo gobernuko edo gobernuz kanpoko beste erakundeekin akordioak lortuta.\nGREFAk egiten dituen jardueren artean hauek daude:\nBasa Fauna Autoktonoaren ospitalea.\nZauritutako basa fauna erreskatatzeko taldea.\nKumeak itxian hazteko programak.\nGaltzeko arriskuan dagoen faunaren habitata hobetzeko programak.\nBasa espezie autoktonoen populazioak indartzeko programak.\nIngurumen heziketa eta boluntario programa basa faunaren ospitalean.\nProposatutako LIFEaren arabera GREFAk egindako beste proiektu batzuk:\nZauritutako basa fauna erreskatatzeko taldea (2005-2012)\nPenintsula erdialdea eguzki arranoa kontserbatzeko programa (2007-2012)\nBaixa Limia-Serra do Xurés parke naturalean (Ourense) arrano beltza berriro sartzeko programa (2001-2012)\nMadrilgo Erkidegoan sai beltza kontserbatzeko programa (2007-2012)\nKataluniako Pirinioetan sai beltza berriro sartzeko programa (2007-2012)\nBelatzarentzako korridoreak (2004-2005)\nLPOren xedea “hegaztiak eta hegazti horiek bizirauteko behar dituzten ekosistemak babestea da, bereziki horiei lotutako fauna eta flora” eta oro har, biodibertsitatea babestea. 1912an sortu zen LPO eta 1986an aitortu zuten erabilera publikoko erakundetzat; era berean, Birdlifen ordezkaria da Frantzian. 2012an 44.000 bazkide baino gehiago zituen.\nBere jarduerak 3 eremutan banatzen dira:\nHegazti espezieen kontserbazio egoerari buruzko ezagutzak eguneratu.\nMehatxatutako espezieak eta hauen habitatak babesteko programak egin.\nIngurumen heziketa eta kontzientziazioa.\n1984an LPOk koordinatu zuen Bonelli arranoa kontserbatzeko Frantzian egin zen lehenengo plana, baita espezie honetarako egin zen lehenengo LIFE (garai hartan ACE) proiektua ere (1989-1992). Zuzeneko zeregina izan zuen itxian hazi eta berriro sartzeko jardueretan UFCSrekin (Union Française des Centres de Sauvegarde) batera. 2010eko abenduko biltzarrean LPOk espeziea itxian hazteko edota berriro sartzeko interesa duten egiturak mobilizatu ditu eta IMBE eratu du (International Mobilisation for the conservation of the Bonelli's Eagle).\nChristian Pacteauk (LPO-UFCS) kudeatzen du Bonelli arranoa itxian hazteko Vendéeko zentroa eta hegazti harraparien ugalketan aditua da. 1995az geroztik Bonelli arranoarekin ari da lanean eta 14 txita atera ditu; horietako zenbait jada libre utzi dira. Zentroak txitak hazteko 10 instalazio daude, bakoitza 100 m2 da eta inkubazio areto bat eta nurseria bat ere baditu. Bonelli arranoaren 7 bikote ditu, eta horietatik 5 ugaltzaileak 2012an.\nArdècheko zentroak (Jean-Claude Mourgues) 3 bikote ditu, horietako bat ugaltzailea 2012an. Zentro honetan 7 txita atera dira ireki zenetik.


Jasangarritasunarekin bat | Athletic Club\nAitor Elizegi, Athletic Clubeko Presidenteak, Juan Carlos Ercoreca, Athletic Club Fundazioaren Presidenteak eta Alfonso Gil, alkateorde eta Bilboko Udaleko Mugikortasun eta Jasangarritasun zinegotziak lankidetzarako programa bat aurkeztu dute gaur San Mamesen, Bilbon mugikortasun jasangarriago baterantz joateko.\nJasangarritasun ekimen hauen aurkezpena Bilboko 2019ko MUGIKORTASUNAREN ASTE EUROPARRAREN testuinguruan egin da. Kanpaina honen bidez, kontzientzia sortu gura dugu herritarren, erakundeen eta arduradun politikoen artean, jakin dezaten nolako kalteak egiten dituen hirian autoa modu irrazionalean erabiltzeak, bai osasun publikoan bai ingurumenean. Kanpaina honek azpimarratzen du nolako onura dakarten garraiobide jasangarrienek (garraio publikoak, bizikletak eta ibiltzeak) bai arlo sozialean, bai ingurumenean, bai ekonomian.\nLankidetza programa honetan iragarritako neurrien artean, hoietako lehena bizikleten aparkaleku berri bat jartzea da San Mamesen inguruetan, 100 bizikletentzat. Laster 200entzako lekua egongo da. Horrela, zaletuak garraiobide horretan etorri ahalko dira partiduetara.\nAkordio hau Fundazioaren lan zehatzaren esparru berrian kokatzen da. Etorkizunari begira, Fundazioak Athletic Club % 100ean jasangarri bihurtu nahi du bere jardueraren alderdi guztietan, San Mames, Lezama eta Ibaiganeko lantokietan sortzen diren hondakinak modu mailakatuan desagerraraztetik partidu egunetan sortzen direnak kentzeraino. Hori lortzeko, Fundazioak bere bazkideen mugikortasun prozesua aztertuko du kirol-norgehiagokak egiten diren egunetan, CO2aren emisioak apurka-apurka murrizteko.


Zer da balaustrada (edo ardatza)?\nBalustrada / ardatza zer den zehatz-mehatz jakin ez arren, espero zitekeena baino maizago topatuko duzu seguruenik. Eskailera eta terraza asko estaltzen ditu, balaustrada / ardatza errail batek osatutako zutabe txikien ilara da. Terminoa f ...\nNola birmoldatu zure eskailera?\n1 / Barandak modernizatu Normalean gure baranda sistema zure eta estetika moderno eta leunduen artean dagoen gauza bakarra izan daiteke. Balaustro zaharkituak (edo ardatzak) eta eskudelak ez dituzte inspiratzen, funtzionatzen dute. Gure baranda funtzionalak eta osagarriak izan daitezke ...\nNola eta zer egin dezakegu eskaileretan behera erortzea larria bada?\nFuntsean, erorketak dira AEBetan eguneroko lesio-kausa ohikoenetakoak eta garuneko lesio traumatikoen kausa ohikoenak. 2016ko ikerketen arabera,% 7 ~% 26tik erorketak eskaileretan gertatzen dira. Eskailera batzuek erortzeak bistako buruko lesioak edo hip aldakak eragiten dituzten bitartean ...\nWISAk altzairuzko 50 enpresa globalen rankinga kaleratu du, irabazleentzako presio izugarria!\n2020an mundu osora 1.878 mila milioi tona altzairu ekoiztu ziren, hau da, 9 milioi tona urte arteko hazkundea, Munduko Burdin eta Altzairuaren Elkarteak (WISA) ekainaren 4an argitaratutakoaren arabera. Horien artean, Txinak liderra jarraitzen du munduan, 1.0648 mila milioi tona ekoizten ...


Bermeotik Lezamara, ilusioagaz jokatzera - Busturialdeko Hitza : Busturialdeko Hitza\nBermeotik Lezamara, ilusioagaz jokatzera\n8 urte zituenetik iazko denboraldira arte Bermeo Futbol Taldean aritu da Joana Gonzalez Jodar Athelticeko jokalaria. Bermeotar gaztetxoak ilusioz bizi du futbola, eta bere amets nagusietako bat lehen taldean jokatzea dela nabarmendu du.\nIraia Iturregi, Irene Paredes, Erika Vazquez, Yulema Corres, Garazi Murua, Lucia Garcia, Eunate Arraiza, Damaris Egurrola arteagarra… futbolean kristalezko sabaia hausteko lan egin eta lanean jarraitzen duten izenetako batzuk dira. Aurreiritzi asko gainditu dituzte, eta bidenabar, futbola euren pasioa dela argi utzi dute.\nAthleticen kategoria guztietan mutilen hamaika talde daude, emakumezkoetan, ostera, lau: lehen taldea, B taldea, kadeteak eta txikiena. Azken horretan ari da Joana Gonzalez Jodar (Bermeo, 2006). 4 urtegaz, herriko futbol eskolan hasi zen, eta ordutik ez du baloia hanketatik kendu.\nIazko denboraldira arte Bermeo Futbol Taldean jokatzen zuen, mutilekin. Denboraldi honetan, baina, salto handia eman du. Bizi duen esperientziagaz pozik dago, eta lehen taldera ailegatzea da bere ametsa. Dioenez, lehen taldean dauden jokalari denak erreferente dira beretzat.\nHerriko taldetik Athleticera joan den lehen neska da. Harro egoteko moduko urratsa eman du, eta herrian askok eta askok zoriondu dute. 8 urtegaz hasi zen Bermeo Futbol Taldean. “Lezamara entrenatzen joateko deia jaso genuen. Aurreko denboraldian sei hilabetetan egon nintzen han eta hemen entrenatzen”, azaldu du bermeotarrak.\nHain zuzen, iaz, denboraldi erdian joan zen lehenengoz Lezamara, “oso urduri”. Teknifikazioa egin behar izan zuen sei hilabetez; astean behin joaten zen bertara. Orain, berriz, astean hiru egunetan entrenatzen du Lezaman.\nDuela bi urte Bizkaiko Selekzioagaz jokatu zuen Gonzalezek, eta iaz Euskadiko Selekzioagaz jokatzeko aukera eduki zuen. “Orduan sortu zen aukera; herriko klubera deitu zuten, eta teknifikazioagaz hasi zen. Bertan, astean behin entrenatzen zuen, eta, horrez gain, Bermeogaz entrenatu eta liga lehiatu zuen”, azaldu dute gurasoek.\nAldaketa itzela dela aitortu du, baina oso gustura dago. Entrenamenduak gogorragoak dira, eta herrian mutilekin jokatzetik, taldekide denak neskak izatera pasatu da. “Aldageletan ere igartzen da. Hemen bakarrik nengoen. Askotan ez zegoen neskentzat aldagelarik, eta epaileen aldagela erabiltzen nuen, edota beste batzuetan mutilek amaitu ostean sartzen nintzen”.\nErdiko jokalaria izan da Bermeo FTn; orain, Athelticegaz, eskuin hegaletik jokatzen du: “Bietan nago gustura; berdin zait non jartzen nauten. Hemen futbol 7ra jokatzen genuen, eta han 11 gara”.\nBermeo Futbol Taldetik Athleticera joan den lehenengo neska da\nMutilen liga lehiatzen dute. Sailkapenaren erdialdean daude, eta lehiakor ari direla zehaztu du. Taldean familia txiki bat osatu dute, eta oso eroso sentitzen da. Giroa guztiz desberdina dela nabarmendu du. Halaber, nazioarteko taldeen kontra jokatzeko aukera ere eman dio. “Denboraldi-aurrean hainbat sariketetan parte hartu genuen. Mallorkan, esaterako, Milango Inter bezalako talde handien kontra aritu gara. Aldaketa handia izan da”. Halaber, aipatu bi selekzioekin bizitako esperientziak ere asko gustatu zitzaizkion: “Euskadikoagaz Murtzian egon ginen, San Pedro de Pinatarren, eta Bizkaikoagaz, Burgoseko Miranda de Ebron”.\nHerriko institutuan ikasten du, eta lagunen zein ikaskide eta irakasleen babesa sentitzen duela azpimarratu du. «Irakasle berriren bat datorrenean, denek esaten diote Athleticeko jokalaria naizela”, dio barrez.\nIkasteko edota bestelako gauzetarako denbora gutxiago duen arren, ondo antolatuta dena egin daitekeela dio. “Orduak ondo aprobetxatu eta antolaketa ondo egitea da kontua. Denetarako denbora dago”. Futbolean jokatzen ez ezik, partiduak ikusten ere asko gozatzen du bermeotarrak. Nesken zein mutilen lehen taldeetako partiduetara joaten da Lezamara eta San Mamesera.\nLezaman askotan topo egin du bere erreferente diren emakumeekin. “Teknifikazioa egin nuenean, eurekin egon nintzen. Lesioren bat dugunean ere gimnasioan topatzea ohikoa da. Batzuetan entrenatzaileak helburu bat jartzen digu, eta, betez gero, ezusteko moduan lehen taldeko jokalariren bat ekartzen digu”.\nAitziber Juaristi Tzibi lehen taldeko jokalari izandakoagaz entrenatzen dute. Hark zein gaur egungo jokalariek hainbat aholku eman dizkiete, baina, batez ere, asko gozatzea gomendatu diete. “Urduri ez egoteko, presiorik ez sentitzeko eta dakigun moduan jokatzeko esaten digute. Entrenatzeko, ondo pasatzeko eta gozatzeko gaudela azpimarratzen digute”. Apurka-apurka eta momentuaz gozatzen ari da. Argi dauka Lezaman ematen duen denbora ematen duela, asko ikasiko duela dio.\nBizkaiko zein Euskadiko selekzioekin jokatu du bermeotarrak\nKlubagaz duten harremanagaz pozik daude gurasoak. Arreta handia eskaintzen diete, eta ondo zaintzen dituzte. “Notak kontrolatzen dizkiete. Argi utzi ziguten ikasketek dutela lehentasuna, eta horri garrantzia handia ematen diote. Ikasketetan laguntza behar dutenei ere laguntza eskaintzen diete. Horrek segurtasuna eman zigun”.\nAthleticeko txiki mailako nesken taldea orain dela bi urte sortu zuten. Gonzalezen gurasoen berbetan, nesken presentzia gero eta nabariagoa da: “Nesken talde gehiago sortzeko asmoa dagoela entzuten da. Lezaman batzartu ginenean ere esan ziguten goraka doala. Hala ere, oraindik mutilen futboletik urrun dago”.\nHerriko taldean bi neska zirela gogora ekarri du Gonzalezek, orain, ostera, gero eta neska gehiago daude. Apurka-apurka egoerari buelta ematen ari dira. “Orain neska asko daude, ume-umetatik. Gero eta gehiago animatzen direla ikusten da”.\nEmakumezkoen futbol taldeak indarra hartzen ari dira. Bidea ez da erraza, baina, oztopoak oztopo, tinko mantentzen dira. Azkenaldian, San Mames eta Anoeta zalez bete dira bi euskal taldeen partiduez gozatzeko. Esate baterako, San Mamesek 48.121 ikusle bildu eta historia egin du emakumezkoen futbolean; aurreko marka Katedral zaharrak zeukan, eta 35.000 ikuslerena zen, zuri-gorriek Superliga 2003 urteko apirilaren 27an irabazi zutenekoa. Urtarrileko Erreginaren Kopako finalerdian gertatu zen, eta albistegietako lehen lerroak bete zituen titularrak.\nAlabaina, astero gizonezkoen futbolak betetzen ditu goiburu nagusiak. Etxean, kalean zein hedabideetan asko dago egiteko; harrobiko lanagaz fruituak jasotzeko, itxaropenetik errealitate bihurtzeko jauzia emateko.


Igor Arrigain eta Gorka Duran ederki CSD txapelketan - Tolosaldea IKT - Igeriketa Kirol Taldea\nMartxoak 17 eta 18an Castellonen ospatutako Espainiako autonomia erkidegoen arteko alebin mailako txapelketan ederki ibili dira taldeko gazteak.\nBi izan dira Tolosaldeatik Euskadiko selekzioa ordezkatuz txapelketan parte hartu duten igerilariak, Igor Arrigain eta Gorka Duran hain zuzen ere.\nGorkak 200 bizkar frogan 2´22´´42 egin zuen aurtengo bere denbora zertxobait hobetuaz eta 200 estilo frogan berriz 2´31´´87. Sailkapen orokorrean 11. eta 29. ezarri zen.\nIgorrek berriz 100 bular frogan 1´15´´57 egin zuen eta 200 bularrean 2´47´´77, gutxi gora behera bere aurreko denboren antzeko markak ezarriz.. Sailkapen orokorrean 19. eta 23. postuak lortu zituen.\nHala ere emaitza eta postuez gain txapelketa honek esperientzia berri bat bizitzea posible egin die gazteei eta aurrera begirako erronken aurrean tresna eta baliabide gehiago izaten lagunduko die ziur. Azken batean jende berria, leku erraldoia, publiko asko …. Ezaugarri bereziak izaten dituzte mota honetako txapelketak eta errespetu handia ematen duten esperientziak dira. Zorionak bikote!


Edwin Brant Frost - Wikipedia, entziklopedia askea.\nBrattleboro, 1866ko uztailaren 16a\nChicago, 1935eko maiatzaren 14a (68 urte)\nEdwin Powell Hubble (en)\nBeta Cephei izar aldakor\nVermonteko Brattleboro herrian jaio zen. Bere aita, Carlton Pennington Frost Dartmoutheko Medikuntza Fakultateko dekanoa izan zen.\nFrost Dartmouth College unibertsitatean graduatu zen 1886an. Bere ikasketak gradu ondoko ikasle bezala jarraitu zituen kimika arloan eta 1887an fisika irakasle bihurtu zen 21 urte baino ez zituela. 1890ean Europara bidaiatu zuen eta Potsdamen Hermann Vogelekin izar espektroskopia ikerketa amaitu zuen. 1892an Dartmouthera itzuli zen astronomiako irakasle laguntzaile bezala.\nAire libreko aktibitateak gogoko zituen eta golfa, igeriketa eta izotz irristaketa praktikatu zituen. Musika eta literaturan ere aritu zen. 1896an Mary E. Hazardekin ezkondu zen eta honekin hiru seme-alaba izan zituen: Katharine, Fredrick eta Benjamin.\nFrost Yerkes behatokiko lan taldeko kide izan zen 1898an eta bertako zuzendari bihurtu zen 1905ean, George Halek kargua utzi zuenean. Frost postu horretan mantendu zen 1932an erretiratu zen arte. Astrophysical Journal aldizkariko editorea izan zen 1902 eta 1932 bitartean, xehetasunei jartzen zien kontu handiagatik ezaguna. 1915ean bere eskuineko begiaren ikusmena galdu zuen, eta 1921ean ezkerrekoarena. Itsu geratu ondoren, beste hamaika urte gehiagoz lanean jarraitu zuen, 1932an erretiratu zen arte.\n1935ean hil zen peritonitis baten ondorioz.\nFrosten ikerketa, abiadura erradiala izar espektroskopia erabiliz eta izar bitar espektroskopikoak zehazten zentratu zen. 1902an Alfirk edo Beta Cephei izarraren portaera bitxia aurkitu zuen, ondoren Beta Cephei izar aldagarrien prototipoa bihurtu zena.\nPaper garrantzitsua izan zuen Otto Struve AEBetara ekartzerako orduan, hau inprobisatutako babesleku batean bizitzen ari zenean Turkian Errusiar iraultzaren ondoren. Ondoren Otto Struveren izendapena babestu zuen behatokiko zuzendaritzan bere oinordeko bezala.\nISNI: 0000 0001 1954 6204\nBNF: 165104721 (data)\nOpen Library: OL2313266A\nOrriaren azken aldaketa: 18 otsaila 2019, 05:37.


Euskal Herria euskararen herria da - GARA\nEuskal Herria euskararen herria da\nMestizajea modu naturalean gertatuko litzateke eta bakoitzak egindako ekarpenez «Euskadi»-ko identitate berria sortuko litzateke, mundukoa, ez parke tematiko batekoa. Maltzurra benetan planteamendua\nBerriro. Euskal Herria euskararen herria da, ez euskaldunen herria. Euskal Herria hitzak lurralde kontzeptu bati egiten dio erreferentzia hasieratik. Lurralde horretako gizakiek sortu eta bertan garatu zuten euskara, etengabe berrituz gaur egungo euskaldunongana, euskaraz hitz egiten dugunongana, iritsi dena. Hemen, betidanik eta etenik gabe izan den hizkuntza euskara da, baina horrek ez du esan nahi lurralde honetan euskaraz soilik hitz egin denik beti. Gure herrian, zeltekin zeltera; erromatarrekin latina; godoekin germaniar zaharra; arabiera; hebreera; erromantzeak; gaztelania... eta abar bizi izan eta bizi dira gurearekin batera.\nEuskararen lurraldea Axularrek kokatu zuen zehaztasunez 1643an: «Badaquit halaber ecin heda naitequeyela euscarazco minçatce molde guztietara. Ceren anhitz moldez eta differentqui minçatcen baitira euscal herrian, Naffarroa garayan, Naffarroa beherean, Çuberoan, Lappurdin, Bizcayan, Guipuzcoan, Alaba-herrian eta bertce anhitz leccutan». Beste «anitz leku» horiek zehazten ez baditu ere, lehenago euskaraz mintzo eta Nafarroako Erresumaren parte izan ziren Aragoi, Biarno, Errioxa eta abarrei egingo die erreferentzia segur aski Axularrek. Hortaz, Euskal Herriak eta Nafarroa osoak lurralde berbera hartzen dute, non jende bera bizi den eta nafar hiritar gisa subjektutasun politikoa duten. Euskal herritarra izatea eta nafarra izatea gauza bera da; euskalduna, aldiz, «euskara + duna», euskaraz (nafarreraz) aritzen dena da soilik.\nGure hizkuntza euskara izenez ezagutu aurretik, berriz, «nafarrera» bezala ezagutzen zen. 1167an, gaztelarrek Nafarroa mendebaldea inbaditu aurretik, lingua navarrorum, nafarron hizkuntza deitu zion latinez orduko gure Antso VI.ak. Hortaz, erresuma zabaldu izan zen lurretako nafarren berezko hizkuntza «nafarrera» zen, Garonatik Moncayo haranetaraino eta Castro Urdialestik Pallarseraino. Jakina da garai hartan, Nafarroa hartan, erabiltzen ziren hizkuntzak bat baino gehiago zirela; besteak beste, arabiera, hebreera, nafar erromantzea, okzitaniera edo oc hizkuntza... Jakina da, halaber, garai hartako herritarrak instituzio bakar baten eta legedia bakar baten -Pirinioetako Zuzenbidea- pean bizi zirela denak; beraz, zilegi bekit honakoa esatea: hizkuntzek bereizkeriarik egiten ez zuten herri bakar bateko subjektu politikoak ziren denak.\nGaur egun, berriz, Nafarroakoa lurraldearen mendebaldeko Eusko Jaurlaritzak «Kulturaren Euskal Kontseilua» sortu berri du, «Euskal Kulturaren Kontseiluaren» ideiaren aurrez aurre jartzeko. Kulturaren (singularrean) Euskal (ez euskara, baizik eta euskal lurralde murriztu baten adierazgarri) Kontseilua. Kultura bakarrarena bada, singularrean, zein kulturaren ordezkari izateko jaio da? Euskal kulturarena ala espainolarena? Hasieran biak eta gero bakarrarena izateko? Zeinena?\nKontseilu horren egitekoa, aitzitik, garbiagoa dirudi: kulturen aldeko herritartasun kontratua garatzea («kulturen», pluralean). Erdi Aroan Nafarroa osoan gertatzen zen bezala gertatzen da gaurko Euskal Herrian, beraz, Nafarroa mendebaldean ere: euskal-nafar kulturan bizi diren nafarrak ez ezik errumaniar, arabiar, hegoamerikar... eta batez ere txinatar kulturan jaio eta bizi den anitz jende ere bizi gara hemen eta elkarrekin. Hortaz, non daude kultur aniztasun hori guztia ordezkatu behar dituzten partaideak «kulturaren Nafarroa mendebaldeko kontseiluan»? Zergatik daude egiteko horretan soilik euskal kulturaren ordezkariak eta Autonomia Erkidegoan erroldatutako kultura espainiarraren sortzaileak? Non daude gainerako kulturen berri zuzena eman dezaketen pertsonak?\nBai Kulturaren Euskal Kontseilua bai kulturen aldeko herritartasun kontratua gezur hutsak dira biak ala biak. Iruzurra. Ikuspegi inperial inbaditzailetik egindako asmakizunak dira. Azken hamarkadatan gurera etorritako emigrazioaren presentzia baztertu egiten dute espainolek eta kultura aniztasuna bi erreferentera mugatzen dute: espainiarra eta euskalduna. Gainera, maltzurkeriaz, bi horietakoek hirugarren batzuk bazter uzteko interes komuna dugula ikusarazi nahi digute. Diotenez, hori lortuz gero, bi kultura «nagusien» arteko mestizajea modu naturalenean egingo litzateke eta bakoitzak egindako ekarpenez «Euskadi»-ko identitate berria sortuko litzateke, mundukoa, eta ez parke tematiko bateko hizkuntza, kultura eta itxura kaxkarreko gizartea.\nMaltzurra benetan planteamendua. Azpian dagoena da «parke monotematikoa» egiteko nahia, hizkuntza bakar banakoa, Ipar Euskal Herrian frantsesa eta Hego Euskal Herrian espainola. Horretan ari direnek, ordea, ez dute merezi beraientzat eskatu eta besteei ukatzen dieten errespetua. Euskalduna euskaraz egiten duena da, euskal literatura euskaraz egindakoa eta euskal kultura euskaraz sortzen dena da. Ez dugu ezkutatuko, euskarak identitatea ere markatzen du; baina inor ez da euskaldun jaiotzen, baizik eta hala izan nahi duena da euskalduna. Euskara ikasi eta erabili egiten da. Batzuek gurasoengandik jasotzen dute lehen hizkuntza gisa, besteek ikasi egiten dute, ikastolan, euskaltegian edota lagunartean. Txinera, arabiera, gaztelania edota frantsesa etorri aurretik hemen bada euskara, horregatik da hau Euskal Herria, euskararen herria.


Ikusezina izan, eta itzala erakutsi nahi • ZUZEU\nAldi berean ikusezintasuna aukeratzea eta itzala erakutsi nahi izatea ez da oso zintzoa. Bata ala bestea aukeratu behar da. Batez ere, zein majoa zaren entzun nahi baduzu. Itzalari baino erreparatu ezin badiogu, ordea, itzalari baino ez diogu erreparatuko, interpretatzen saiatu. Baina anonimotasunari kargu hartzen zaion bakoitzean, ohiko erantzuna etortzen da beti: garrantzitsuena argudioak omen dira, ez nork idatzi duen mezua. Azken finean, diote, muina argudioetan dago, ez argudioak idatzi dituen pertsonaren nortasunean, izan urlia, sandia ala berendia. Argudioek irudi osoa ematen omen dute, beraz. Eztabaida bera errepikatu da arestian nik idatzitako azken sarreran, eta hausnarketa haietatik dator berri hau.\nZuzentzat jo liteke argudioen aldeko argudioa, eta aldi berean ukatu. Batzuetan bai, eta beste batzuetan ez. Ezin da esan kasu guztietan sinadura derrigorrezkoa edo garrantzitsua denik, ezta anonimotasuna beti onartezina denik ere. Niri neuri anonimotasuna onargarria iruditzen zait batzuetan eta beste batzuetan ez; izenpea, ordea, beti onargarria eta desiragarria. Anonimotasun guztiak ere ez ditut berdinak ikusten, nortasuna ezkutatzeko arrazoi asko egon bailitezke, arrazoi zilegiak eta ez-zilegiak.\nEgoera berezi eta ezohiko batzuetan salaketa anonimoak kontuan hartzea bidezkotzat jo liteke; adibidez, norbaitek bizilagun bortitza ertzain-etxean salatzea emaztea edo seme-alabak jipoitzen dituelako. Horrelako egoera batean salaketa anonimoa edonori irtenbide egokia irudi lekioke, ekintza altruista eta ongilea, akatsik gabekoa, zertarako eta ahula babesteko. Salaketaren helburuak eta salatzailearentzako balizko kalte bidegaberik saihesteak zuritzen dute anonimotasuna. Baina zer gertatzen da benetako salaketekin batera salaketa faltsuak egiten hasten badira, gero eta gehiago, gainera. Azkenean, ezin da jakin zein den benetakoa, zein faltsua. Alabaina, egoera horretan norbaitek salaketa sinatuko balu, sinatzeagatik bakarrik sinesgarritasun handiagoa izango luke.\nBaina, sinesgarritasunaz aparte, kasu askotan egilea nor den jakiteak argudioak modu batean ala bestean ulertzera eraman dezake. Demagun: “Euskal Herrian ez dago askatasunik giza-eskubideak errespetatzen ez direlako”, ezizen batez sinatua. Baina pertsona hori Basagoiti edo Permach izateak zentzua aldatzen dio esaldiari, mezua aldatu egiten da. Gauza berbera gertatzen da “maite zaitut” esaldiarekin: nori esaten diozun, seme-alaba txikiari, amari, lagunari, maitaleari… zentzua eta helburua aldatu egiten dira. Eta “maite zaitut” zirriak egiten eta gehiago nahi denean edo larrua jo ondoren maitalea agurtzeko esatea ez da gauza bera.\nHainbeste adibideren ondoren benetako kasu bat. Nork egin zituen adierazpenok?: “Hay una sensación de que no se puede hablar por teléfono. La sensación no es de que haya unos servicios de espionaje extranjeros ni unas bandas de crimen organizado quienes nos están espiando, es decir, la convicción generalizada es que quien nos está espiando es el propio Ministerio del Interior”. Ni nahiko ados nago argudio hauekin, aipatutako beste horiek ere espiatzen gaituztela gehituz gero. Gero argituko dut nork egin zituen, asmatu ez baduzu.\nKasuz kasu osagarri bakoitzaren garrantzia aldatzen bada ere, ekintza komunikatiboak bost osagarri izan behar ditu beti osoa izateko: helburua, enuntziatzaileak (egilea/arduraduna eta rola), enuntziatarioa (jasotzailea eta rola), testua eta testuingurua (lekua, garaia, egoera…). Bakar bat ere ezin da baztertu, baina bai ezkutuan utzi, elipsian, beste osagarriek argitzen dutelako eta argitzen dutenean, gaizki interpretatzeko aukerarik utzi gabe. Bestela, beharrezko osagarriren bat ezkutatzeak beste osagarriei eragin diezaieke, desitxuratu, mezua eta argudioak beraiek gaizki ulertarazteko bide eman. Eta zaila da zinez osagarriren bat erabat bazter lezakeen ekintza komunikatiboren bat topatzea. Arte-lan bat, adibidez, erabat anonimoa izan liteke, baina horrek ez du esan nahi enuntziatariorik ez daukanik, behar ez duenik: sinadurarik gabe ere, enuntziatarioaren rola (artista izatea, kasu) funtsezkoa izan liteke arte-lantzat hartzeko; horrenbestez, Arco bezalako erakusketa azokan batean egon dadin. Paperontzia artea izan liteke, edo paperontzi hutsa, kasu.\nBaina helburua, enuntziatarioa eta testuingurua ere funtsezko osagarriak dira. Stop seinale batek erabateko zentzua dauka bidegurutze batean, baina mendiko larre baten erdian ez: ez dakigu zer esan nahi duen, nork jarri duen, norentzat, zertarako… Mezuak bakarrik (“geldi zaitez aurrera jarraitzeko arriskurik ez dagoela ziurtatu arte”) ez du ekintza komunikatiborik osatzen. Edo izan liteke gaizki interpretatzen ari garela: ez dute jarri stop seinalea larrearen erdian ibilgailuen edo behien trafikoa zuzentzeko, txantxa egiteko baizik, edo arte lana egiteko (stopa Arcon balego, ziurrena), edo kritika politikoa egiteko, agian, auskalo. Jakin badakigu, ordea, ekintza komunikatiboaren osagarri beharrezko batzuk nahita ezkutatu dizkigutela, eta ezinbestez horrek ageriko beste osagarriak susmopean jartzen ditu; horrenbestez, ekintza komunikatiboa eta mezua ezbaian.\nLabur esanda, testu hutsaren autonomia onargarria izan liteke baldin eta beste osagarriak ezkutatzeak argudioei beraiei eragiten ez badie. Bestela, ez.\nNork egin zituen adierazpenak? Sitel\nIkusezina Ikusezina Ikusezina Ikusezina Ikusezina Ikusezina Ikusezina Ikusezina\nhedabideak, hizkuntza, informazioaren leihoa, Internet, kazetaritza, komunikabideak, zuzeu\n6 pentsamendu “Ikusezina izan, eta itzala erakutsi nahi”-ri buruz\nSugar 2013-05-26 22:37\nZurekin bat nator gauz askotan, ala ere kontrakoa ere egin dezakegu, hau da, nola izena ematea, argudioak ez dizuten zilegitasuna eman dezaken.\nTroikak txosten bat atera zun esanez % zor publiko bat izaniz (uste det BPGren % 110 dela), herrialde bat ezin zula hazkunderik izan. Txosten hori “Jakintsu” batzuk egin zuten, izen onekoak, eta Troikak herriari ezarri. Zor hori “txikitxeko” , defizita kontrolatu behar zan, izugarrizko murrizketak egin, estatu soziala suntsitu…..\nBost minutu pentsatzearekin, txosten horri buruz esandakoa ez zun ez hanka ez bururik,, gehiago zorpetzea ez delako ez ona ez txarra, inporta dana da, zertan erabiltzen dezun zorraren diru hori eta ze etekin edo onura ateratzen diezun.\nHau da, nik 20 mila zor baditut eta norbait 20 mila prestatzen badizkit negozioa muntatzeko eta negozioa ondo ateratzen bazait, nere zorra txikituko da eta mailegua itzuli alko det. Dirua farretan gastatzen badut, (balio ez duten azpiegituratan, lapurretan…),nahiz eta gutxigo eskatu, ezingo det bueltatu eta gehio zorko dut.\nOrain esan dute, unibertsitario batek txostena irakurri eta akats ugari aurkitu zitula, zor haundia zuten herrialdeen hazkundea ez omen zuten kontuan izan.\nArgudio hori bera ez du ez hanka ez buruik (bainan ez nazi askoz gehio luzatuko).\nBeraz izena eta aurpegia duten “jakintsu” batzuen argudioei kasu eginez, ezagutu ez dugun hondamendia etortzen ari da.\nAurpegia ematen duten “Jakintsuei” jassu egiteagatik, behar den janariaren bikoitza produzitzen da bainan munduaren herena gosea pasatzen du.\nAurpegia ematen duten “jakintsuei” jasu egiteagatik, aberatsak gero eta aberatsago.\nAurpegia ematen duten “jakintsuei” kasu egiteagatik, jende asko esklabutzan bizi dira eta beste ehundaka milioika ez dute lanik eta biderkatzen dakien edonork, ikusi dezake janaria soberan badagola, posible dela gosea ez izatea. Bainan “Jakintsuen” argudioak…\nJarri pentsioen erreforma, jarri hezkuntzako erreformak, jarri milaka espertuei kasu egiteagatik nun gauden… Eta dena argudio soilik gabe, Indarrarekin eta irrati/telebista…. kontrolatzen, bainan argudio gabe, eta dena fedez sinisten dute milioika, ez denok, askok badakitelako beraien gezurrak.\nBeraz azkenean gauza ez da anonimo edo ez, baizik eta bakoitzaK egiten dun erabilpena, baita era hoien “argudioak”, daukaten BOTEREA. BOTEREA daukana izango du “zilegiagoa” den argudioa,. Edo behintzat nahi duna egingo du.\nEta ezer pertsonalizatu gabe.\nSugar 2013-05-26 22:41\nBeraz azkenean gauza ez da anonimo edo ez, baizik eta bakoitzaK egiten dun erabilera.\nBai, akats asko daude, bainan bestela uste det esaldi hori ez dula zentzu askorik.\nGonzalo Etxague 2013-05-26 23:18\nBaina, Sugar, ontzia eta eta edukia nahasten dituzu. Nik esandako guztia ontziari dagokio, ez edukiari. Edukia zuzena, egokia, okerra, gezurra… mila gauza! Euroa txanponari eztabaidatu dezakegu, etorkizuna duen, txanpon segurua ote den… Hori bestelako eztabaida litzateke. Baina nik mahai gainean jarri nahi dudana eskuan daukadan billetea benetakoa ala faltsua den da, nola fidatu billete honetaz.\nSugar 2013-05-27 07:37\nBarkatu, esaldi bat idazten dudanerako, beste hamar pentsatu ditut eta askotan bakarrik nere burun du zentzua.\nOntzia Mildton Friedman bada, zilegitasuna ematen zaio berez berak esandakoari, nahiz eta agian\nesandakoa zentzurik ez izan Friedman delako. Troikako ekonomilariak diranez, agian merezi ez duten “zilegitasuna” ematen zaie beraiek esandakoari.\nBainan Mildton anonimotasunetik barrabasakeri bat botako bazun (orain jada ez hilda dagoelako), eta hortan oinarrituta izugarrizko murrizketak egingo bazizkiguten, jendea, beste ekonomilari askok, bankariak… argudioak begiratuko zuketen, gehio fixatuz eta bere akatsak azalerazten zaiatuko zian.\nBeraz izena emateari ematen zaion zilegitasuna, ez da gauz ona, zilegitasun esandakoa ematen duelako, esandakoa eta egindakoa.\nHorregatik nitzako, zilegitasuna argudioak ematen dituzte, eta argudioen barrun sartzen dut, anonimotasunari ematen zaion erabilpena.\nIgual gauzak nahasten jarraitzen ditut.\nGonzalo Etxague 2013-05-27 10:28\nBerriro diotsut, Sugar, ez duzu ulertzen. Ekintza komunikatiboa sinesgarria denean (Friedmanek sinatua eta ez faltsukeria, adibidez, telebistako elkarrizketa delako), orduan zilegitasuna dauka mezua helarazteko, mezua edozein delarik ere, hau da, mezu hori benetan Friedmanerena dela pentsa dezagun, horretarako zilegitasuna eta beste ezertarako ez. Ekintza komunikatiboaren sinesgarritasuna eta zilegitasuna hori besterik ez delako, mamian sartu gabe. Gero mezua aztertu, kritikatu, goraipatu, mespretxatuko, bidegabekeriatzat jo edo delitutzat joko dugu.\nSugar 2013-05-27 13:25\nHori da gauza, nitzako Friedman esaten badu, esan dezaket, Friedman esan duenez…. orduan argumentuak ez badituzu entzuten Friedman delako (eta hori zilegitasuna ematen diolako), bere gezurrak (esango balitu), ez genukeen ikusiko, hortan oinarrituta izugarrizko barrabasakeriak egingo balira ze? Ba hori egiten ari da, zilegia da? Nitzako ez.\nBa hori izango zan izena begiratzeagatik argumentuen ordez.\nErabilpena da gakoa, edozertarako.\nNorbait ezagutzea segurtasuna senti arazi dezake, bainan hori ez da zilegitasuna, hori guk ematen diogun “zilegitasuna” da. Nitzako ez da berdina eta ez dago ondo.\nNitzako lehengo argumetuak eta gero nork idatzi dun.\nEz da berdina Aznar edo zuk zerbait esatea, Aznarrek inpunitatea du eta zuk ez, bainan zu inpunitatea ez dezunez, anonimotasunetik komentatzen badezu eta zure argumentuak Aznarrenak baino koherenteagoak baldin badira (ez duk zaila baina tira) , nitzako zuk izango zenuke zilegitasun gehio eta ez bera.\nEta zure izena ez jakitea, aurreiritzia ez izateko balio izango dit, eta zurekin justuago izateko.\nUlertu gabe jarraitzen badut, lasai ez naiz honetan tematuko, lagatzen dut.


Web orri bat baduzu eta zuen kokapena Google Maps-en zerbitzuari bidez erakusten baldin baduzu orain hilabete batzuk zuen mapa gainean “For development purposes only” textua agertzen hasi zela ohartuko ziñeten. Ez da web orriaren errore bat, Google-k hainbat aldaketa egin zituen bere zerbitzu honetan eta horien artean zerbitzua ordainpeko bihurtu izana izan zen.\nGoogle Maps-en lehen aldaketa “handi” bat orain denbora bat etorri zen, web orrien disenatzaileei zerbitzu hau erabili ahal izateko beraiek sortzen zituzten API izeneko kode batzuk erabili beharra jarri ziguten. Eta orain hilabete batzuk oraindik eta pauso bat gehiago eman zuten, mapei opzio gehiago gehituz baina era berean ordainpeko bihurtuz.\nIzen aldaketa, orain zerbitzu honek “Google Maps Platform” izena du.\nBeraien fakturazio datuak sartu nahi ez dituzten web orrien jabe edo kudeatzaileentzako oraindik Google-en mapa modu orokor batean erakusteko aukera dago. Horretarako Google-k mapa berean banatzeko “Compartir” funtzioan eskaintzen duen iframe kodea erabili beharko da. Noski beraien Google Maps Platform zerbitzuan eskaintzen dituzten opzioak ez ditu eskaintzen, eta ez da izango nahi genukeen responsive edo itxura politekoa baina gure kokapena erakustea bakarrik nahi izan ezkero nahikoa izango da:\nWeb orriak, SEO / Aza 15, 2018 /\nberriak / Urr 31, 2018 / / Irakurri albistea osorik\nModu honetan, eta ondorengo 10 hilabeteetan piskanaka sare soziala isten joango dira. Bilatzaileak kontsumitsaileak beraien Google+ -eko informazioa nola esportatu jakinerazten joango dela esan du. Hau 2019-ko abuztuak baino lehenago egin beharreko gauza izango da, betirako itxiko bait dute orduan.\nHori bai, jakinerazi dutenez kontsumitsaileen Google+ bertsioa itxiko da, enpresen sare soziala irekita jarraituko du.\nberriak / Urr 09, 2018 /\nBadakizu zer egin zure web orriaren posizionamendua hobetzeko?\nWeb orriak, SEO / Urr 08, 2018 /\nWeb orriak, SEO / Urr 08, 2018 / / Irakurri albistea osorik


Enpresan Parte Hartzea. AGERIKOA DA GURE ATZERAPENA\nEnpresan Parte Hartzea\nAGERIKOA DA GURE ATZERAPENA\nTESTUA (PDF): https://yadi.sk/i/Lj8k3LSoovb6og\n1. Langileek enpresan parte hartzeari buruzko eztabaidak arazo larria du gure lurraldean, kokapenik ezari dagokionez. Hori da, hain zuzen ere, inguruko beste herrialde batzuekin alderatzeko azterketa egitea ezinbestekoa egiten duena. Ez bakarrik gure kokapena argitzeko ikuspegi akademikotik, baizik eta, batez ere, eragile sozial, ekonomiko eta politikoen artean bizi dugun errealitatea zabaltzeko.\n2. Argitze horrek bakarrik alda dezake gure ikuspegia, jarrera errealista har dezagun langileek enpresan duten parte-hartzeari dagokionez zer egoeratan gauden jakiteko.\n3. Bitartean, erronka horri buruzko eztabaida eragin praktikorik gabeko asmo onez beterik dago. Askotan, errealitatearekin zerikusi gutxi duten azterketa eta balorazioak ere egiten dira, eta enpresa-sare parte-hartzailea edo oso parte-hartzailea dugula esaten da behin eta berriz, errealitatea guztiz kontrakoa denean.\n4. Iritzi-artikulu, hitzaldi edo eztabaida publikoetan gure enpresak edo kultura oso parte-hartzaileak direla aipatzen da. Horrelako adierazpenen aurrean baieztapen hori zertan oinarritzen den galdetzen denean, ohikoa da kooperatiben eta gizarte-ekonomiaren garrantzia aipatuz erantzutea. Ez da azalpen gehiagorik behar eztabaida hau zenbateraino desitxuratuta dagoen konturatzeko. Kooperatiben eta gizarte-ekonomiaren partaidetza-mailetan oinarrituta parte hartzean gure enpresetan dagoen hutsunea ezkutatzen saiatzea zentzugabekeria da. Eta zentzugabekeria horrek kalte larria egiten du, gure enpresetan benetan gertatzen dena behar bezala interpretatzea zailtzen baitu.\n5. Parte hartze ereduen ezartzean gure enpresek duten atzerapena argia eta sakona da. Eta partaidetza-ereduak sustatzeko Europako funtsezko hiru esparruetan agertzen da atzerapen hori:\n- Langileek kapitalean duten partaidetza\n- Langileek mozkinetan duten partaidetza\n6. Hori guztia, jakina, partaidetza-eredu horietako edozeinek aurrera egiteko ezinbestekoa den araudi proaktiborik ez izatearen ondorioz. Nahitaez aginduzko erregulazioa kasu batzuetan, eta funtsezko zerga-pizgarriak beste batzuetan.\n7. Arauketa hori ez da gauzatu borondate politiko nahikorik ez delako izan. Era berean, borondate politiko falta horren jatorria da gure herritarrek eta gure eragile sozial eta ekonomikoek ez dutela kontzientziarik gure atzerapen konparatiboaren errealitateaz eta norabide horretan aurrera egitearen garrantziaz.\n8. Hori da, halaber, proiektu honen oinarrizko helburuetako bat, eta langileek lurralde batzuetan eta besteetan duten parte-hartzearen egoera konparatiboari buruzko azterketa teknikotik askoz harago doa. Herritarrak oro har eta gure eragile sozioekonomiko eta politikoak bereziki informatzea eta mentalizatzea funtsezkoa da, azkenean norabide egokian mugitzen hasteko gai izan gaitezen.


AITORPENAK - Obrasespeciales\nHainbat erakundek aitortu dute urte luze horietan egindako lana, eta, horren eraginez, harro-harro sentitzen gara.\nAitorpena Nafarroako Unibertsitatearen 2020ko ISSA programan elkarlanean aritzeagatik.\nFDN – La Caixa Gizarte Ekintza 2019 Erronka Solidarioan parte hartu genuen.\nMutua Navarra-ren Enpresa Osasungarria zigilua berritu dugu. 2019.\nSaria bideo korporatibo onenari, Nafarroako II. Komunikazio eta Publizitate Sarietan. 2018.\nFDN – La Caixa Gizarte Ekintza 2018 Erronka Solidarioan parte hartu dugu\nObechile ezaguna da lan-arriskuen prebentzioan egiten duen lanagatik. 2016.\nObechilek urrezko maila lortu zuen Mutual de Seguridadek egindako auditoretzan, Mall Quilínen eraikitako zineengatik.\nObechilek brontzezko maila lortu zuen Mutual de Seguridadek egindako auditoretzan. 2014.\nEnpresa konprometitua garelako zigilua lortu genuen. Mutual de Seguridad CChCk (Txileko Eraikuntza Ganbera) advance maila aitortu zigun.\nObechilek Recycla E-Waste 2013 saria lortu zuen, hondakin elektronikoak birziklatzen eta kudeatzen egiten duen lanagatik.\nAPEMEC elkarteak Obechile saritu zuen 2013an, hornitzaile nabarmentzat jo baitzuen Latinoamerikako Mini Hidro azokan.\nMutual de Seguridadek Obechileren lan-arriskuen prebentzioa aitortu zuen 2013an, eta saria eman zion Mano a mano kanpainan parte hartzeagatik.\nRadio Marcak eta ASDEk saria eman zioten Obenasari 2011n, emakumezkoen UNB Obenasa saskibaloi-taldea babesteagatik.\nObearagonen lana aitortu zuten 2011n, Huescako kirolaren jaian, Huesca eskubaloi-taldea babesteagatik.\nIbercajak ziurtagiria eman zion Obearagoni, enpresa solidarioa dela eta gizarte-erantzukizuna betetzen duela aitortzeko, eta Medicus Mundirekin elkarlanean antolatu zuen kanpoko merkataritzako kanpaina solidarioan parte hartu zuelako.\nObenasari saria eman diote Ilundain Fundazioak sustatutako Lan Sarreran programan parte hartzeagatik. Horren helburua gizarte-bazterkerian erortzeko arriskuan dauden gazteak lan-munduan sartzea da.\nNafarroako enpresariaren saria, Negocios en Navarra aldizkariak emana. 2010.\nCEINek, Atanak eta Nafarroako Gobernuak lehen IKT kluster saria eman zioten Obras Especiales taldeari 2009an, proiektu teknologiko onena izan zelako. Horren barnean, lan-prozesuak hobetu ziren, sistema informatikoak txertatu ziren, eta Obenet intranet korporatiboa abian jarri zen.\nNafarroako Gobernuak kirol-babesaren urrezko aipamena eskaini zion Obenasari 2009an, hainbat kirol-entitateri (ikastetxeak, kirol-taldeak, etab.) laguntzeagatik bere ibilbidean zehar.


Lankidetzazko ekonomia gazteen lehen aukera bilakatzen ari da | EIBZko liburutegia\nLankidetzazko ekonomia edo elkarlaneko ekonomia ekoizpen, banaketa eta kontsumo partekatuan, pertsonen arteko lankidetzan, oinarritzen den sistema sozioekonomikoa da. Besteak beste, jabego partekatua, truke zuzena eta partikularren arteko maileguak barnean hartzen ditu. Hori dugu azalpen teorikoa. Praktikan, mundu guztia bat ez badator ere, BlaBlaCar edo AirBnB ditugu, esaterako, ekonomia-eredu horren adibiderik ezagunenak.\nEuropar Batasunak ekonomia-eredu horren pisua 2015. urtean 28.000 milioi eurokoa zela azaldu zuen. 2025. urterako ia 600.000 milioi ingurukoa izan daitekeela aurreikusten da. Baina eredu horren indarra edo eragina ikusteko ez dugu epe ertainera itxaron behar. Izan ere, adituen ustez aurten bertan lankidetzazko ekonomia kontsumitzaileen lehen aukera bilaka daiteke eta, horien guztien artean, nagusiki, gazteena.\nAdibidez, ProyectoScopioren 2017ko Barometroan jasotako datuen arabera, gazteek jada kontsumo alternatiboari dagozkion ekintzak burutzen dituzte, gehienbat, autoa partekatzea (% 22,6). Ekonomia-eredu hori ez da berria, baina azken urteetan eta, nagusiki, teknologia berrien eraginez, bultzada handia izan du. Azken hamarkadan izan dugun krisi ekonomikoak, gainera, eredu alternatibo merkeagoei zabaldu die bidea.\nGazteen kontsumo-ohiturak aztertuta, bigarren eskuko erosketak gero eta garrantzitsuagoak direla ikus dezakegu (Vibbo, Wallapop). Kasu horretan, gazteek gehienbat arropa (gazteen % 25ak adierazten du bigarren eskuko arropa erosi duela noizbait) eta gailu elektronikoak (gazteen % 12k adierazten du bigarren eskuko ordenagailuren eta telefonoren bat erosi duela noizbait) erosten dituzte.\nLankidetzazko ekonomiak zer esan handiak eman ditu eta, ondorioz, defendatzaile sutsuak ditu eta baita kritika zorrotzak ere. Printzipioz, ekonomia eredu hori ondasun eta zerbitzuen banaketa eraginkorrago bat lortzeko sortu zen. Horrek eragin zuzena du ekoitzi beharreko ondasun kopuruan: zertarako ekoitzi bi aterki bi pertsonek bakarra partekatzen badute? Baina azken urteetan kritika zorrotzak ere jaso ditu. Esan bezala, lankidetzazko ekonomiaren adibiderik ezagunenak webgune edo aplikazio bat dute atzean. Teknologiak bizitza errazten digu eta klik bat eginez nahi dugun hori oso epe laburrean lor dezakegu. Baina horrek prezio bat du eta, sarritan, zerbitzu horietarako lan egiten duten langileek ordaintzen dute. Askoren ustez, zerbitzu horien arrakasta, gizartean den eskaintzan ez ezik, zerbitzu horietan diren lan-baldintzetan ere oinarritzen da. Egia da lankidetzazko ekonomiatzat jotzen diren adibide asko plataformako kapitalismotzat jo beharko liratekeela. Azken finean, ez da gauza bera abuztuan bere etxea AirBnb plataforman jartzen duen norbanakoa edo plataforma berean urte osoan zehar bost pisu jartzen dituena.\nKategoria Azalpen testua, Batxilergoa, D eredua, Euskara, Gazteberri, Gizartea, etiketak Gazteak, Lana, Lankidetzazko ekonomia by liburutegia. Gorde lotura.


Langile bat hiltzen da 11 egunean behin lan-istripuz Euskadin\nOsalanek igorritako datuen arabera, lan-istripuek pertsona bat larri zauritu dute gainera, bi egunean behin. Lan-ezbeharrak % 11 hazi dira urrira arte, iaz baino 4.405 kasu gehiagorekin. Hazkunde esanguratsuena Araban izan da, % 22,5ko gorakada izan baitute bertan istripuek.\nPrekarietatearen eta lan-istripuen aurkako elkarretaratzea. Artxiboko argazkia: EITB Media\nLan istripuen-ondorioz, 27 hildako eta larri zauritutako 162 pertsona izan ziren Euskadin, urteko lehen hamar hilabeteetan. Hala, langile bat hil da hamaika egunean behin, lanorduetan zein lanera bidean edo bueltan gertatutako ezbeharrengatik; eta larri zauritu, bi egunean behin. Osalanek jaso ditu datuok, Laneko Segurtasun eta Osasunerako Euskal Erakundeak.\nGuztira, 30.189 euskal langilek hartu behar izan zuten baja lan-istripu baten ostean urteko lehen hamar hilabeteetan. Horrek, iazko aldi bereko datuei dagokionez, % 17ko hazkundea suposatu du, alegia, 4.405 pertsona gehiago zauritu dira.\nOsalanek argitaratutako datuen arabera, urtarriletik urrira 26.052 istripu (+ % 18,1) izan ziren lanorduetan, eta 2.869 ( + % 8,3), 'in itinere'. Bestalde, 1.268 ( + % 17,4) izan ziren bajak eragin zituzten birgaixotzeak.\nLanaldian zehar gertatutako istripuen artean, 25.887 arinak izan ziren, 141 larriak eta 24, hilkorrak (2020an baino bost gehiago). 'In itinere' gertatutako istripu arinak 2.845 izan ziren, 21 istripu larri eta hiru hildako.\nLurraldeka, ezbehar-kopurua % 22,5 hazi zen Araban, lanaldian zehar gertatutako 4.817 istripurekin; % 17,6 Bizkaian, 13 058 ezbeharrekin, eta % 16,5 Gipuzkoan, 8.177 ezbehar izan baitziren.\nBestalde, Zerbitzuen sektorean izan ziren istripu gehien lanorduetan (14.182 istripu); ondoren, Industrian (8.252 ezbehar), Eraikuntzan (3.136 pertsonak izan zuten istripua) eta Nekazaritza, Abeltzaintza eta Arrantzan (482 baja).\nHala, lan ezbehar-kopuru handiena Eraikuntzak izan zuen (55,6 baja mila langileko), Industriak gero (50,4 baja), Lehen Sektoreak (49,6 baja mila langileko) eta Zerbitzuek (20,4 baja).\nGainera, Euskadin 1.078 lan-gaixotasun berri zenbatu zituzten urtarriletik urrira bitartean, laneko baja eragin zutenak. Horrek % 74ko hazkundea suposatzen du, 2020ko datuen aldean. Bajarik eragin ez zuten lan-gaixotasunen kasuan, 1.084ra iritsi ziren, 2020an baino % 10,4 gehiago.\nHain zuzen ere, larunbat honetan behargin bat hil da lan-istripuan Bergaran, LAB sindikatuak adierazi duenez. Hildakoa 44 urteko gizona zen, markinarra, Fagor Ederlan enpresako langilea.\nSindikatuak salatu duenez, heriotza "ez da zoriaren edo patuaren ondorio", txandakako lanaldiekin du zerikusia, gauekoarekin batez ere, "osasun fisikoan eta psikologikoan duen eragin txarragatik".


Bi palista oiartzuar, Hernanin txapeldun : Oarsoaldeko Hitza\nBi palista oiartzuar, Hernanin txapeldun\nTilos 7 Pasa txapelketako herrikoien mailan nagusitzea lortu dute Bidegain eta Izoztegik, finalean 22-16 nagusituta.\nIzoztegi eta Bidegain, txapelarekin.\nAsteburuan jokatu dituzte Hernaniko Tilos 7 Pasa pala txapelketako finalak. Herrikoien mailan, bi oiartzuar nagusitu ziren.\nBidegain eta Izoztegi 22-16 nagusitu ziren Garmendia eta Elosegik osatutako bikotea arerio izan zuten finalean.


Arabako Batzar Nagusiek gaur goizean egindako osoko bilkuran, zerga-larrialdiko bi arau-dekretu baliozkotu dira: 6/2022 Dekretua, zerbitzu digital jakinen gaineko zerga eta finantza transakzioen gaineko zerga aldatzea onartzeko, eta 7/2022 Dekretua, energiaren arloko zerga neurriak eta beste zerga neurri batzuk onetsi zituen otsailaren 1eko 1/2022 Zerga Premiazko Araugintzako Dekretuaren aldaketa onesteko. Biak baliozkotu dira EH Bilduren abstentzioarekin eta Ganberako gainerako taldeen aldeko botoekin.\nOndoren, Foru Ganberak hiru mozio eztabaidatu ditu, batzarkide-taldeek aurkeztuak. Lehenik eta behin, Kike Fz de Pinedok, EH Bildu batzarkide-taldeko bozeramaileak, ontzien hondakinak sailkatzeko eta tratatzeko instalazioa kudeaketa publikoa izateko ekimena aurkeztu du. Mozioa atzera bota da proposamena egin duen taldearen eta Elkarrekin Arabaren (Podemos-Ezker Anitza-Equo) aldeko botoekin eta EAJ-PNVren, Euskal Sozialisten eta Arabako Popularren kontrako botoekin.\nJarraian, Elkarrekin Araba (Podemos-Ezker Anitza-Equo) batzarkide taldeak, Txomin Valluerca prokuradorearen hitzetan, Arabako Errioxako oliba-sektorea suspertzeko aukera eraman du osoko bilkurara. Aurkeztutako erdibideko zuzenketa aho batez onartu da.\nSaioa amaitzeko, Arabako Popularrak batzarkide-taldeko bozeramaile Iñaki Oyarzabalek prezioen igoera orokorra eragiten ari den ondorio larriei eta hartu beharreko neurriei buruzko mozio bat aurkeztu du. Mozioa atzera bota da eta, horren ordez, EAJ-PNV eta Euskal Sozialistak batzarkide taldeek aurkeztutako zuzenketa onartu da, EH Bildu eta Arabako Popularrak batzarkide taldeen aurkako botoekin eta Elkarrekin Araba (Podemos-Ezker Anitza-Equo) taldearen abstentzioarekin.


Estilo fabrikatzaileen eta hornitzaileen arabera - Txina Estilo fabrikaren arabera\nBOTILA ＆PACKAGING, INC.\nHinge Top Edukiontziak\nBaginako gel hodia\nTxapelak eta itxiturak\nPonpak eta ihinztagailuak\nPunta luzeko pita txanoa\nZerbitzua eta baliabideak\nBotilen eta produktuen bateragarritasunaren azterketen oharra\n7 oz-ko PET botila biribila, 38-410 lepoarekin\n1,7 oz HDPE beltza botila laua 12-410 lepoarekin\n17 oz PETG botila karratu arrosa, 28-410 nec ...\n2 oz-ko PP hexagonoko botila zuria, 34-400 lepoarekin\n3-5 ml koloreko PP laua injekzio xiringa naturala\n3 / 5ml-ko koloreko gel aplikatzaileen hodiak PP materialaz osatuta daude, zigilatze eta leuntasun hobea dutenak. Gel likidoa injektatzeko gailu gisa erabil daiteke. Hodia diametro txikiko hodi laua da, eta tutuaren gorputza erabilera ohitura desberdinen arabera diseinatuta dago eta eskuen sentsazio hobea eta apalen bistaratze efektua eskaini behar dizkizu. Erabiltzen ari zarenean, lehenengo pausoa aurreko estalkia eta atzeko estalkia kentzea da, bigarren pausoa droga baginan edo uzkian esportatzea da, eta hirugarren urratsa estalki luzea erabiltzea da estalkia luzea bultzatzeko hagaxka hodira bultzatzeko bultzatzeko. droga hodian baginan edo uzkian sartzen da. Sendagai baginala emateko, baginako zainketa, anal drogak emateko eta anal zainak ontziratzeko erabil daiteke. Erraza da eramateko eta erabiltzeko. Gure baginako aplikatzailea behin betiko ontziratzeko produktua da eta banaka ontziratu daiteke aseptikoki. Forma hobea baduzu, prozesamendu pertsonalizatua eskaini ahal izango dizugu. Pertsonalizatutako probeta\n0,3 0,5 oz HDPE zuri botila laua, 8-400 lepoarekin\nBi neurri ditugu plastikozko begi-tanta botilak honetarako: 0,3 oz / 8 ml eta 0,5 oz / 15 ml. Tanta botiken botila HDPE materialez egina dago. Begitartekoen ontziak obalatuak eta lauak dira. Botilaren azalera serigrafiatu edo itsasgarriarekin tratatu daiteke. Zure enpresak formulatutako logotipoa zure enpresaren marka efektua hobetzeko egin daiteke. Plastikozko botilaren forma orokorra trinkoa da, sentimendu esperientzia hobea eta apala bistaratzeko efektua eskaintzen du. Estalkiak hariaren estalkia eta zigilatzeko tapoia hartzen ditu ziurtatu produktua% 100eko zigilatzea dela. Erabil daiteke begi tanta ontzirako, olio esentzialak ontziratzeko, zigarro elektronikoen ontziratzeko botilak, begi tanta esterilak, botatzeko botila botiletarako.\n7 oz PET argi botila zilindrikoa 68-400 lepo akaberarekin\nIlea apaintzeko 7 oz krema. Kolore desberdinak ekoiztu behar dituzunean eta zure likidoa koloretsua bada, PET botila naturala da onena. Plastikozko tapoia, aluminiozko tapoia eta krema bonba daude eskuragarri. Crystal Spiral Lid.Food Grade PET.Ez da toxikoa, usainik gabea, segurua, ekologikoa eta ondo itxita dago.\nGure 100ml botila zuria HDPE materialez egina dago. % 100 berria eta kalitate handikoa. Plastikozkoa, berrerabilgarria, pitzadurarekiko erresistentea eta degradagarria. Garbigarria eta berriz betegarria. Botila beltza ile tindagai, egokitzaile eta xanpu ontzietan erabil daiteke. Likido gehienak banatu eta gordetzeko erabil daiteke. Hainbat tamaina eta estilo aukeratu daitezke. Mini diseinua, oso eramangarria, oso egokia bidaiatzeko, poltsetarako eta jaialdietarako. Botila txikia birziklatu daiteke eta ez da ur tantarik xahutzen. OEM zerbitzua: logotipoaren serigrafia, paperezko etiketa, plastikozko etiketa, bilgarri txikigarria.Erabil daiteke eta garbitzen da. Tamaina txikia ezin hobea da bidaiatzeko edo etxea biltegiratzeko eta antolatzeko. Estalkiaren diseinu bikoitza, ondo itxita ihesak saihesteko eta zure biltegiratze beharrak asetzeko.\n0,2 oz urrezko PET botila biribila 32-400 lepoarekin\n0,2 oz Urrezko krema poto eramangarria pot kutxa iltze artearen kosmetikoak aleak biltegiratzeko ontziak urrezko kosmetika botilak. Kargatzeko botila banatu eroso eta praktikoa, eguneroko arropa hornidura, bidaiatzeko erraza da, beti mantendu irudi dotorea. Aholku epelak: Mesedez, ez ontziratu tenperatura altuak eta PH material handiak. Erabili ur epela garbiketan, ez erabili ur beroa tenperatura altuko deformazioa ekiditeko. kosmetika krema botila ahoa zigilatutako errendimendua oso ona da, osasuntsua, segurua eta ez isurtzea. Txiki eta erraz eramatekoak, larruazala zaintzeko produktuak azpipaketako ontzi kosmetikoak urrezkoak, erabiltzeko komenigarriak. Bakterioen materiala, segurtasuna eta ingurumena errespetatzen duena, delikatua eta txikia, eramaten dute uneoro. Ntainer PS poliestirenozkoa, estalkia PP polipropilenozkoa.\n10 oz PET garbi duen hexagono botila, 28-400 lepoarekin\n10oz / 300ml xaboizko likido botila PET materialarekin egina dago gardentasun eta akabera hobea lortzeko. Xaboi likidoaren edukiontzia forma hexagonal biribila da, esperientzia hobea eta apala bistaratzeko efektua eskaintzen dizu. 28/400 sorbalda spray ponpa, aparrezko ponpa hornitu daiteke, eramateko eta erabiltzeko erosoagoa da. Sukaldean erabil daiteke. garbiketa, landareak ureztatzeko garbiketa, ilea zaintzeko produktuen ontziak eta abar. Xaboi likidoarentzako plastikozko botilak\n1,7 oz naturako HDPE garbitzeko botila biribila, 18-410 lepoarekin\nGure 100ml botila zuria HDPE materialez egina dago. % 100 berria eta kalitate handikoa. Plastikozkoa, berrerabilgarria, pitzadurarekiko erresistentea eta degradagarria. Armairuaren diseinua erosoagoa da erabiltzeko. Iltzeak zaintzeko eta makillatzeko tresna ezin hobea. .Askotariko tamaina eta estiloak aukeratu daitezke. Diseinu txikia, oso eramangarria, oso egokia bidaiatzeko, poltsetarako eta jaialdietarako. Botila txikia birziklatu daiteke eta ez da ur tantarik xahutzen. OEM zerbitzua: logotipoaren serigrafia, paperezko etiketa, plastikozko etiketa, bilgarri txikigarria.Erabil daiteke eta garbitzen da. Tamaina txikia ezin hobea da bidaiatzeko edo etxea biltegiratzeko eta antolatzeko. Estuki itxita ihesak saihesteko eta zure biltegiratze beharrak asetzeko.\n0,33 oz 10 ml PMMA (akrilikoa) plastikozko spray botila, 20-410 lepo akaberarekin\nGure 10 ml-ko ihinztagailu zuria PMMA materialez egina dago. % 100 berria eta kalitate handikoa. Plastikozkoa, berrerabilgarria, pitzadurarekiko erresistentea eta degradagarria. Toner, esentzia ura eta alkohol uretarako egokia. Likido gehienak banatu eta gordetzeko erabil daiteke. ponpa ihinztatzeko botila hegazkinean har daiteke, zigilatuta eta ihesik gabe. Denborako batez besteko estrusio bolumena 0,13 ml da. Perfume botilen spray-a birziklatu daiteke eta ez da ur tantarik xahutzen. OEM zerbitzua: logotipoaren serigrafia, paperezko etiketa, plastikozko etiketa, uzkurdura. Erabil daitekeen erraza eta garbigarria eta berriz betetzeko modukoa. Tamaina txikia ezin hobea da bidaiatzeko edo etxea biltegiratzeko eta antolatzeko. Estuki itxita ihesak saihesteko eta zure biltegiratze beharrak asetzeko. poltsiko spray botila\nProduktuaren xehetasuna Gure 2 oz / 60ml-ko bola botilak PP materialez eginak daude, plastizitate eta akabera hobeak lortzeko. Botilaren gorputza biribila da, esperientzia hobea eta apala bistaratzeko efektua eskaintzen dizute. 34/400 sorbalda baloiaz hornitu daiteke erraz eramateko eta erabili.Gorputz desodorantea, ilea zaintzeko produktuak ontziratzeko eta abar erabil daiteke. Aplikazioa Edukiontzia aproposa da hainbat aplikazio eta merkatutarako, besteak beste: Likido Garbigarria Ilea zaintzeko bizargina Ur mota guztietako ura ur iraunkorrerako ...\n4ml PE natural baginako gel hodia\nProduktuaren xehetasuna 4 ml-ko baginako gel hodia PE materialez egina dago, zigilatze eta leuntasun hobea duena. Hodia biribila da. Sentimendu hobea eta apala bistaratzeko efektua eman diezazuke. Erabiltzen ari zarenean, lehen urratsa aurreko estalkia eta atzeko estalkia kentzea da, bigarren pausoa drogaren irteera baginan edo uzkian lerrokatzea da, eta hirugarren urratsa estalki luzea erabiltzea estalkia luzea bultzagailu hodira bultzatzeko da. droga hodian baginara edo uzkira hodira bultzatzeko. Baginako drogetarako erabil daiteke ...\n2 oz PET garbi duen hexagono botila, 24-410 lepoarekin\nProduktuaren xehetasuna Gure 2 oz / 60 ml-ko botila likidoak PET materialez osatuta daude, biribilak hobetzeko. Botila forma hexagonal biribila da, esperientzia hobea eta apala erakusteko efektua eskaintzen dizute. 24/410 sorbaldak spray ponpa, apar Ponpa, eramateko eta erabiltzeko erosoagoa dena. Sukaldea garbitzeko, landareak ureztatzeko, ilea zaintzeko produktuak ontziratzeko, etab. erabil daiteke.\n8,5 oz-ko PVC plastikozko lepo luzea, 20-400 lepoarekin\nProduktuaren xehetasuna Gure 8,5 oz-ko plastikozko lepo luzeko plastikozko botila. Likidoetarako plastikozko ontziak dira. Lepo luzeko egitura, botilaren gorputza beltzak argia eragotzi dezake likido botilan zuzenean. botila laua da eta horrek inprimatzeko efektu ona ziurtatzen du, zure produktuaren logotipoa inprimatu dezakezu zure marka erakusteko. Likidoa, olioa eta abar ontziratzeko erabil daiteke. Aplikazioa Edukiontzia ezin hobea da. ..\nZer da material hotzeko molde bat korrikarik gabe\nOrokorrean, injekzio bidezko moldaketa prozesuan, tobera moldetik material urtuak, kanal nagusian, desbideratze kanalean eta barrunbean sartzeko atean, eta moldean plastikozko hozketa, solidotzea hozteko eta produktuak gerrikoarekin. Hori dela eta, atalean sartzerakoan ...\nOntzi farmazeutikoen industria parkea, Lupu herria, Yuhuan konderria, Zhejiang probintzia, Txina


2+2=5? -> MATE + MATE = LITERATURA?: Urari putz egitea...\nAhotsaren ezkutaleku, isiltasunaren mozorro aurpegirik gabea. Salto txiki baten arnas hotsa, izerdiaren irristada azal biluzian behera. Ezpata bat lautada baten erdian eta haizea begira ziztada mutuei. Begirada baten irribarrea, sagu bihurri baten sartu-irtena. Murmurioa zulo bat da, sekula betetzen ez dena.\nEta nik urari hozka egin nahi izan nion; neure burua ito nahi izan nuen arnas hartzen ikasteko.\nAFORISMOA: Gogoratu nahi ez izatetik ahaztu nahi izatera eternitate bat dago: memoria oso bat.\nBazen behin argazki bildumetan marrazkiak itsasten zituen (bizilagun bat?). Eguzkiz betetako orriak zituen, eguzkia erdi janda, eguzkia erdi lo, eguzkia erdi biluzik, eguzkia erdi negarrez, eguzkia erdiminez, eguzkia erdi zoriontsu.\nBizitza argazki bilduma haietako eguzkien erdi guztien bila igaro zuen. Behin memoriaz galdetu ziotenean, argia baino ez zuen ikusi. Eta horrek egin zuen zoriontsu; ahanzturak ez zuela itsutu ikusteak.\nbizitza zenbatzen du\nNi, Irati orain 15:51\nJoseba 10 de enero de 2012, 13:05\nBai, ederra izaten da mendian behera kantari, saltoka, datorren uraren xuxurla edota murmurioa gureganatzea; majina leku ezagutzen ditut, halakoak, eta haiexei begira askotan jartzen naiz, beharrezkoa izaten dut.Aforismoa eta Haikua oso ederrak. Urte Berri On!!! muxu pottolo bat.\nIrati 10 de enero de 2012, 16:04\nUr hots hauek Andion herrian dauden ur-jauzi zoragarrietakoak dira! Txoko zoragarria! Animatzen bazara... gustatuko zaizu, Joseba! Muxu gizen bat bueltan ;-)\nJoseba 11 de enero de 2012, 13:01\nBai, ezagutzen ditut paraje horiek eta, halaxe dira, erabat sorgiduak eta zoragarriak!


Enaren hegaldia - Nafarroako Hitza Enaren hegaldia – Nafarroako Hitza\n2019, abenduak 06 Albisteak, Ekonomia, gaiak, Gizartea, nafarroa 1152\nAsko eta asko izan ziren bizimodua ateratzeko Mauleko espartin lantegietara jo zuten Erronkaribarreko emakumeak. Etxeetan ez zuten bizitzeko adina ere, eta han aurkitu zuten aldi baterako lana. Ez ziren bakarrik Erronkaribarrekoak izan. Zaraitzu eta Aragoiko (Espainia) Echo eta Anso ibarreko emakumeek ere igarotzen zuten urtearen sasoirik luzeena Maulen, lanean.\nGotzon Perez Artutx Bidankozeko Bidankozarte ekimeneko kidea da. Burgiko Kukula eta Izabako Kurruskla elkarteekin proiektua abiarazi dute, Maluta Films ekoiztetxearekin batera, enara izandako emakumeen inguruko testigantzak jasotzeko. Nafarroako berrehun emakumetik gora identifikatu dituzte jada; horietatik, gehienak, Erronkaribarrekoak. Esaterako, Bidankozeko 35 enararen berri izan dute. Perez Artutxek Bidankozeko udal artxiboan murgilduta lortu du informazio gehiago: bertan aurkitu ditu Maulera bidaiatzeko agiriak eta ezkontzeko baimenak ere.\nAinara operazioa deitu diote egitasmoari: “Oraindik ere gehiago jakin nahi dugu, eta enara izandako emakumeen istorio pertsonalak ahal dugun neurrian berrosatu nahi ditugu”, azaldu du kideak. Horretarako, herritarren laguntza behar dute, eta galdetegia prestatu dute datuak lortzeko. Haien argazkiak, gutunak, Mauletik ekarritako objektuak, bitxikeriak eta pasadizoak jakin nahi dituzte, besteak beste. “Herritarrek zer gogoratzen duten jakin nahi dugu, zer kontatu zuten, eta bakoitza denboran kok atu”.\nNerabeak eta gazteak ziren emakume gehienak, eta Maulera bizipoza eramaten zutela kontatzen ohi da. Akaso horregatik, eta udazkenean joan eta udaberrian itzultzen zirelako eta beltzez lan egiten zutelako, deitzen zieten enara. Perez Artutxek adierazi duenez, hiruzpalau urte daramatzate Erronkaribarren hainbat kolektibok enarak omentzen eta haien lana aitortzen. Besteak beste, omenaldiak, mendi ibilbideak eta antzezpenak egin dituzte. Oraingoan “haratago” joan nahi dute eta haien historia berrosatzea da asmoa.\nAhaztu baino lehen\nHaiek dakitela, ez da gelditzen enara izandako emakumerik bizirik ibarrean. “Eta bizirik balego, oso zaharra izango litzateke”. Haien oroimena, ordea, oraindik ere bizirik dago herrietan: “Hemengo gehienek ezagutzen dute haien historia eta badute senideren bat bertan aritutakoa; memoria gordetzea, halere, gero eta zailagoa da, eta ahaztu baino lehen gorde nahi dugu”. Enaren haritik tiraka ari dira, memoriak gorde duelako haien historia.\nErronkarin hasi dute egitasmoa, baina helburu dute enarak egon ziren toki guztietara heltzea eta proiektua hedatzea, testigantza gehien jasotzeko helburuarekin. Bildutako guztiarekin, liburua kaleratzea da xedea. Bitartean, ainarak.eus web-dokean bilduko dituzte lortutako lekukotasunak. Egitasmo horrez gain, Maluta Films ekoiztetxea dokumentala prestatzen ari da enaren inguruan.\nSasoiko lana zen espartingintza, baina baziren hainbat urtetan joandako emakumeak. Askotan, ezkondu arte jarraitzen zuten lanean. Oihalak, arropak edo bestelako objektuak erosten xahutzen zuten askok lortutako dirua. “Batzuek, irabazitakoarekin, zapatak erosten zituzten; lehenago bakarrik espartinak edo abarkak zeudelako”, azaldu du Perez Artutxek. Sei edota zazpi urtez jarraian joandako emakumeak ere bazeuden.\nEz ziren, gainera, edozein emakume. Beharrak bultzatuta joan ziren emakumeak Maulera. Mendian barrena egindako ibilbidea ez zen edonolako bidaia. Normalean taldetan bilduta, hainbat bide egiten zituzten, abiapuntu zuten herriaren arabera, Perez Artutxek jakinarazi duenez. Bide horiek guztiek Maule zuten jomuga. Elurraren, ekaitzen eta muturreko tenperaturen ondorioz, Erronkaribarretik Maulerainoko bidea heriotzarako bide bihur zitekeen. Horrelako istorioak jaso izan dituzte ere: “Ekaitzak bidean harrapatu eta pneumoniak jota hil ziren emakumeena, adibidez”, aipatu du.\nBeharrak bultzatuta hartu zuten lehendabiziko enarek Pirinioen beste alderako bidea, eta hala jarraitu zuten, 1940. urte inguruan azkenekoak joan ziren arte. Zuberoan industrializazioa zabaltzen ari zen bitartean, Nafarroan lurrari loturiko familiak mantentzen ziren oraindik. Hori dela eta, alde bateko diru beharrak eta beste aldeko eskulan premiak eragin zuten emakume gazteen migrazioa.\nMaulen aurkitutako lan baldintzak, gainera, ez ziren batere onak. Mauleko Ikerzaleak taldeak ahalegin handia egin du emakume gazte haien bizimodua ikertzeko, eta 1980ko hamarkadatik ari da informazioa biltzen eta testigantzak jasotzen, hain zuzen.\nLan gogorra zen enarena, eta lanaldiak 10 eta 12 ordu artekoak ziren, jakin dutenez: “Enarak eskulan aproposa ziren Mauleko industriarentzat: kualifikaziorik gabeak, baina trebeak, eta soldata baxuak onartuz”, jasotzen du elkarteak Les hirondelles à Mauléon idazkian. Horrez gain, ostatu hartzeko baldintzak ere “oso prekarioak” ziren.\n« Jaso, eman ahal izateko


Big Data eta munduko azken toki basatiaren babestea | Euskaltel Hackathon\nAngolaren hegoaldean dagoen Okavango ibaitik, Botswanako Kalahari deserturaino, gure planetaren esploratu gabeko azken eremutan barrena lau hilabeteko espedizio bat dago. Toki hau ia ukitu gabe egon izan da milaka urtetan, eta bertan zenbait kolonia basati aurki ditzakegu, besteak beste elefante, hipopotamo, leoi edo leopardoak bezalako animaliak adibidez.\nSteve Boyes biologoa eta National Geographiceko esploratzailea izan da espedizio hau gidatzearen arduraduna, Okavango Wilderness proiektuaren barne. Proiektu honek, Big Data oinarri izanik, toki honetako aberastasuna babestea bilatzen du. Boyes 2011tik dabil bertako flora eta fauna ko datuak batzen, uraren kalitatea eta paisaiaren aldaketaren aldizkako ebaluazioak egiteaz gain.\nGuzti honekin, database bat garatu du, Into the Okavango webgunean eskuragarri dagoena, Okavagango aztertu eta honi buruzko informazioa batu nahi duen orok espedizioak garatutako txostenei erreparatzea besterik ez dutelarik. Esploratzaile honen lan saiaturi eta Big Data teknologiak gehitzen dituen berrikuntzei esker hau eta mundu beste toki ezkutu batzuk bakarrak izaten jarraituko dute.


Pakistango armadaren eta TTP - EU Reporter-en arteko aliantza saindua\nPakistango armada Tehreek-e-Taliban Pakistanen (TTP) aurka ari bada ere, Armadaren barruan badago TTPren aldeko apustua egin duen segmentu bat. Pakistango irratian egindako elkarrizketa batean, TTPko bozeramaileak aitortu du "Pakistango Armadaren barruko" pertsona batzuek "politika zapaltzaile eta anti-erlijioaren aurkako politika horien aurka" daudela jasotzen duela.\nGoiko adierazpena zuzenean kontrajartzen da DG ISPR eta Pakistango Atzerri ministro Shah Mehmood Qureshi-rekin Indiako eskuaren iradokizunak arazoak sustatzeko TTP bidez.\nTTPk bere gain hartu zuen erantzukizuna azken hiru egunetan Afganistango mugatik gertu gertatu ziren Khyber Pakhtunkhwa eta Balochistan segurtasun indarren aurkako erasoengatik. Segurtasuneko bederatzi langile, horien artean ofizial bat - Faheem kapitaina, hil ziren eta beste zortzi zauritu zituzten segada eta bonba erasoetan Zhob Balochistan, Ipar Waziristan auzo tribalean eta Bajaur tribu barrutian Khyber Pakhtunkhwa asteazkenean eta asteartean.\nTTPk Afganistanen dituen oinarrietatik eta abiapuntuetatik funtzionatzen du Af-Pak mugatik gertu, Afganistango Talibanen gotorleku sendoa. TTP eremu horretatik askatasunez funtzionatzen badu, Afganistango Talibanengandik duen laguntza erakusten du, baina Pakistan armadak TTPri ematen dion laguntza ere aldarrikatzen du, Pakistango Armadaren eta Afganistango Talibanen arteko harremana dela eta.\nGai erlazionatuak:Pakistan armadaTehreek-e-Taliban Pakista


Digestio-aparatu - Vikidia\nDigestio-aparatua gorputzaren barruko hodi luze bat da, guruin batzuen laguntzaz elikagaiak deskonposatzen dituena, gorputzak behar dituen mantenugaiak elikagai haietatik ateratzeko, eta prozesu horretan sortutako hondakinak gorputzetik kanpora ateratzeko.\nDigestioaren ondoren sortutato substantzia txikiek xurgapen prozesua izaten dute heste meharrean. Molekula txiki horiek (proteinak, azukreak...) heste-mukosa zeharkatu eta odolera pasatzen dute. Heste meharrean xurgatzen ez diren substantziak heste lodira pasatzen dira eta kanporatuan izaten dira ipurtestean.\nOrrialdearen azken aldaketa: 5 ekaina 2017, 15:02.


Zezenaren eta zezenketa-ikuskizunaren birsorkuntza, zezen-plazen kudeaketa eta herri-ospakizunen goraldia eta segurtasuna dira hogei adituk Zezenketa-aziendari eta tauromakiari buruzko X. jardunaldietan eztabaidatuko dituzten gaietako batzuk, Nafarroako Unibertsitate Publikoan (NUP) otsailaren 24an eta 25ean. NUPeko Nekazaritza Ingeniarien Goi Mailako Eskola Teknikoak (NIGMET) antolatu du topaketa, eta haren helburua da ezagutzera ematea ikasleei, ganaduzaleei, profesionalei, zaleei eta zezenaren munduan interesa duten pertsona guztiei azienda mota horren hazkuntzaren eta ustiapenaren alderdi aipagarrienak.\nJardunaldiak Arrosadiko campuseko (Iruñea) Olibondoak eraikineko Gradu Aretoan izango dira, eta otsailaren 24an hasiko dira, ostiralez, 9:30ean, Carmen Jarén Irakaskuntzako errektoreordeak zuzenduko duen hasiera-ekitaldiarekin. Jardunaldiak zuzentzen dituzten Antonio Purroy (NUP) eta Carlos Buxadé (Madrilgo Unibertsitate Politeknikoa) Animalia Ekoizpeneko katedradunek ere parte hartuko dute ekitaldian.\nTopaketa zazpi bloketan banatuta egingo da, eta era askotako hitzaldiak egingo dira, bai eta eztabaidak eta mahai-inguruak ere. Lehen blokeak “Zezenak eta gizartea” du izena eta zezenen aspaldiko aztarna edo zezenketak gizartearekin duen harremana landuko ditu, besteak beste. Goizeko jardunaldia bukatzeko, plazako zezenaren eta ikuskizunaren birsorkuntzari buruzko mahai-inguru bat egingo da, eta bertan, gai horrez gain, albaitariek edo presidentetzak zezen-ospakizunetan duten rolaren inguruan hitz egingo da.\nHirugarren blokerako aukeratutako gaia zezen-plazen kudeaketa da, eta horretarako zenbait adibide aurkeztuko dira, Iruñeko eta Céreteko (Frantzia) zezen-plazena kasu. Gainera, Manuel Martínez “Chopera” Las Ventasko (Madril) garai bateko enpresaria izango da bertan. Ostirala herri-ospakizunen goraldiari eta segurtasunari buruzko mahai-inguru batekin amaituko da, eta bertan aztertuko dira Andaluzian egiten direnak, Nafarroakoak eta Valentziako Erkidegoko “bous al carrer” izenekoak.\nLarunbateko saioari hasiera emateko, festaren segurtasun juridikoa aztertuko da, eta ondoren Torrestrella ganadutegia ezagutuko dute. Azken blokean jorratuko den gaia zezenketek beharrezkoa duten zezen mota izango da, Borja Domecq eta Adolfo Martín ganaduzaleen eta Sebastián Palomo Linares zezenketari erretiratuaren parte-hartzearekin.\nJardunaldien amaierako hitzaldia 13:00etan hasiko da, eta bertan hizlari arituko da Federico Arnás kazetari eta RTVEko “Tendido Cero” programaren zuzendaria, festaren birsorkuntzari buruz.\nJardunaldietako programan beste bi jarduera paralelo ere izango dira. Bata Vidal Pérez Herrerok argitaratutako 2017ko Zezenketa Agendaren aurkezpena izango da, eta bestea “Zezenaren bideetan barna” argazki-erakusketa, Gorka Azpilicuetak Arsenio Ramírezek egina.\nIzen-emateari eta kuotei buruzko informazioa eskuragarri dago jardunaldien webgunean. Horiek bi urtean behin egiten dira 1999az geroztik, eta aurten babesle dituzte AC Hoteles, Desguaces La Cabaña, “Diario de Navarra”, Grupo AN eta Piensos Unzué.\nLunes, 13 de Febrero de 2017 - Actualizado a las 15:26h\nZezenketa-aziendari eta tauromakiari buruzko X. jardunaldien egitaraua irudiztatzen duen argazkia, Gorka Azpilicuetak eta Arsenio Ramírezek egina. (UPNA)


Etorkizuneko Sabino Arana etorbidea berreskuratzeari ekin dio Udalak\nuriola.eus 2014-09-19 13:30 Basurtu\nHiriko bi aldeak lotzea helburu duen proiektu honek oinezkoentzako espazioa irabazteko asmoa dauka. Horretarako, berdeguneak eta oinezkoentzako guneak tokiko trafikoarekin eta bidegorri batekin uztartuko ditu.\nuriola.eus 2014-09-10 16:11 Basurtu\nZer dela eta Basurtuko Ospitalearen modernotasuna?\nuriola.eus 2014-09-02 10:30 Kultura-aisialdia Basurtu\nBasurtuko Unibertsitate Ospitalea, lehen Bilboko Ospitale Zibil Santua izandako, modernotasunaren ikonoa izan zen bere garaian. Izan ere, osasungarritasun irizpideetan oinarrituz eraiki baitzen, pabilioietan banatuta, horietako bakoitzean gaixoak espezialitateen arabera banatzeko. Ordubete eta erdiko bisita gidatuetan herritarrek multzo arkitektoniko berezi horren nondik norakoak ezagutzeko, eta eraikuntzaren kostua ordaindu zuten familia ongileetara hurbiltzeko aukera dute.\nKaleratzeen aurrean M4F enpresako langileek elkarretaratzea burutu dute\nuriola.eus 2014-05-30 12:56 Basurtu\nEITBren azpikontrata den M4F enpresak laster egingo dituen kaleratzeen aurrean, eta enpresa bera 2014 ixtekotan dela kontuan harturik, EITB eta EITBnet-eko LABeko ordezkariek eta haiekin batera, M4Fko enpresa batzordeak, elkarretaratzea egin dute, 12.00etatik 12.30etara EITBko sarreran, Basurtuko Kaputxinoetan.\nOsasun publiko unibertsala eta doakoa exijitu dute pentsiodunek\nPentsionistak Martxan 2014-05-30 11:00 Jendartea\nGaur maiatzak 30 Pentsionistak Martxan Plataformakoek elkarretaratzea egin dugu Basurto Hospitalaren aurrean. Argazkian ikusten duzuenez, argi geratzen da zeintzuk diren gure aldarrikapen nagusiak.\nBasurtuko tanatorioaren irekiera ondo hartu dute Olabeagan\nuriola.eus 2014-04-03 18:25 Basurtu\nAmaitu gabeko eraikina izan da Basurtuko tanatorioa. 17 urtez utzita egon den hormigoizko hezurdura. Hainbat pertsonarentzat babesgune izan da, baita hainbat polizia sarekadaren jomuga. Olabeagako auzokideentzat berriz, puntu beltza. Horregatik ontzat jo dute Funetxeak eraikina bukatzeko hartu duen erabakia. Urtebete barru tanatorioa martxan egongo da eta ingurua “egokiagoa” izango da biztanleentzat.\nBilboko talentuko gazteen artean euskera sustatzeko "Harrapazank" egitasmoaren edizio barria martxan da\nbertonaldizkaria 2014-02-18 10:29 Basurtu Bilbo\nTotum konpainiak emango dio hasiera "Bilboko zirkuitoa"-ren XIII. edizioari\nbertonaldizkaria 2014-02-10 10:51 Basurtu Bilbo Errekalde\nBilboko Udal Txistulari Bandaren ikuskizuna Euskalduna Jauregian\nprestaldizkaria 2014-01-21 13:01 Basurtu Bilbo\nbertonaldizkaria 2014-01-13 10:29 Basurtu Bilbo Errekalde\nbertonaldizkaria 2013-09-12 18:05 Basurtu Bilbo Errekalde\nprestaldizkaria 2013-07-29 11:02 Basurtu Bilbo Santutxu\nEnpresaren gastuak langileen segurtasunaren gainetik jarri zirela salatu du CCOOk\nbertonaldizkaria 2013-02-26 10:53 Basurtu\nprestaldizkaria 2013-01-28 17:29 Basurtu Bilbo Zorrotza\nuriola.eus 2018-02-15 16:39 Jendartea Basurtu\nLarunbatean, otsailak 17, ospatuko dute Basurtuko inauteri-jaia. Antolaketan parte hartu dute, besteak beste, Beti Jai Alai dantza taldeak eta auzoko merkatari, ostalari eta saltokiek.\nuriola.eus 2018-02-13 09:54 Jendartea Basurtu\nLarunbat arratsalde-gauean ospatuko dituzte Altamiran auzoko Aratusteak.\nBasurtuko Beti Jai Alai ...\nJon Pertika, Beti Jai ...


2015ko maiatzaren 26a | Ordua Euskal Herrian Alemania\nAlemanian kanpaina Coca-Colak ez ditzan erretiratu botila berrerabilgarriak\tARGIA\tIruzkinik ez\nAlemanian jende askoren haserrea piztu du Coca-Cola multinazionalaren azken erabakiak: hemendik aurrera 500 ml eta 1,5 litroko botilak ez direla berrerabilgarriak izango, hondakinetara botatzeko moduko plastikozkoak baino.\nPegida talde xenofoboa indarra hartzen ari dela eta kontra-protestak ugaritu dira Alemanian\tMalen Aldalur\tGero eta gehiago dira Alemaniako talde xenofoboa babesten dutenak. Astelehenean indar erakustaldia egin du Pegidak Dresden eta 18.000 lagun bildu dira bertan.\nBerlingo Harresia erori zela 25 urte beteko dira azaroaren 9an. Chris Gueffroy gaztea izan zen Harresiaren azken biktima.


Herritarren Partaidetza « Prentsa oharrak\nHiria hobetzeko 315 proiektu aurkeztu dituzte gasteiztarrek Hobetuz programaren hirugarren edizioan\nKategoriak: Prentsa oharrak — Etiketak: Borja Rodríguez, Herritarren Partaidetza, Hobetuz — Komunikazio Zerbitzua / Servicio de Comunicación — 30 ekaina 2021 10:38\nParte-hartzea % 85 igo da, udal aurrekontuen zati bat zertara bideratu erabakitzeko zuzeneko demokraziarako tresna honen bitartez\nHorretaz gain, haurrek egindako 8 proposamen jaso dira haurrentzako AKTIBATU programaren bitartez.\nAurrekontu parte-hartzaileen Gasteiz Hobetuz programak, zeina Borja Rodriguez zinegotzia buru duen Partaidetzaren eta Gardentasunaren Zerbitzuak sustatzen baitu, 315 proposamen jaso ditu hirugarren edizioan. Beraz, parte-hartzea % 85 igo da, iazko edizioan 170 ekarpen egin baitziren guztira. Gainera, eta berrikuntza gisa, Gasteizko haurren 8 proposamen ere jaso dira, haurrentzako AKTIBATU programaren bitartez.\nGasteiz Hobetuz aurrekontu parte-hartzaileak egiteko programa da, eta hari esker herritarrek erabaki dezakete Gasteizko aurrekontuko 3 milioi euro zertara bideratzen diren. Zuzeneko demokraziaren tresna da, eta herritar guztiak gonbidatu dira maiatzaren hasieratik ekainaren 28ra bitartean proposamenak aurkeztera.\nJasotako proposamenen artean, % 20 baino gutxiago aurkeztu dituzte elkarteek eta bestelako herritar taldeek, eta gainerako ideiak norbanakoek aurkeztu dituzte. Besteak beste, kaleen konponketa eta oineztatzea (57 proposamen), parkeen hobekuntza (39), bidegorri gehiago (25) edo hirian kirola egitearekin lotutako ideiak (20) dira interes gehien piztu duten gaietako batzuk. Ondoren datoz ideia sozialak (20), ingurumen-gaiei buruzkoak (14) edo kulturarekin lotutako proposamenak (13).\nHerritarren Partaidetzaren, Gardentasunaren eta Gizarte Etxeen zinegotzi Borja Rodríguezek adierazi duenez: “Hobetuz aurrekontu parte-hartzaileen programak eraginkorra dela erakutsi du. Gasteiztarrek gero eta hobeto ezagutzen dituzte parte-hartzeko bideak, baina, batez ere, azken urteetan programaren emaitzak ikusi dituzte, herritarrek egindako 30 eskaera baino gehiago gauzatu baita. Herritarren Partaidetzaren Zerbitzua pozik dago edizio honetan izandako erantzunagatik eta lanean jarraituko dugu Gasteiz hobetzeko. Uda ondoren, edonork bozkatu ahalko du bere ustez garrantzitsuen diren aldaketa-proposamenen alde, eta 3 milioi euroko aurrekontua gordea dugu, lehentasun horiek entzuteko eta oso kontuan izateko”.\nProiektuak balioesten direlarik, urriaren 4an argitaratuko dira udalaren webgunean, Gasteizko bizilagunek azarotik aurrera gustukoenak aukeratzerik izan dezaten. Bozketak online edo aurrez aurre egin ahalko dira, herritarrei laguntzeko bulegoetan (gizarte-etxeetan zein San Antonio kaleko bulegoan), San Martineko bulego teknikoetan, eta, lehen aldiz, adinekoentzako zentro soziokulturaletan.\nKategoriak: Prentsa oharrak — Etiketak: Begoña Román, Herritarren Partaidetza, Herritartasunerako Eskola Irekia — Komunikazio Zerbitzua / Servicio de Comunicación — 27 urtarrila 2021 12:18\nHerritartasunerako Eskola Irekiaren kurtso berria inauguratu da\nKategoriak: Prentsa oharrak — Etiketak: Borja Rodríguez, HEI-Herritartasunerako Eskola Irekia, Herritarren Partaidetza — Komunikazio Zerbitzua / Servicio de Comunicación — 8 urria 2020 19:50\nHerritarren Partaidetzaren, Gardentasunaren eta Gizarte Etxeen Saileko zinegotzi Borja Rodríguezek Herritartasunerako Eskola Irekiaren 2020ko kurtso berriaren programazioa inauguratu du, gaur arratsaldean, Europa biltzar jauregian.\nRosa Maria Calaf kazetari beteranoaren hitzaldiak eman dio hasiera hitzaldi- eta eztabaida-programari. TVEko kazetari beteranoa egun informatzeko eta informatuta egoteko dagoen zailtasunari buruz aritu da. Ser críticos con la información nos convierte en ciudadanía libre izenburuko hitzaldian, hizpide izan ditu emozio publikoak maiz iritzi publikoa ordezkatzen duela, eta informazio toxikoak zapal ez gaitzan beharrezkoa dela zentzu kritikoa indartzea.\nHerritarrek zuzenean ezagutu ahal izan dute 2021erako ordenantza fiskalen proiektua\nKategoriak: Prentsa oharrak — Etiketak: 2021ko ordenantza fiskalak, Herritarren Partaidetza — Komunikazio Zerbitzua / Servicio de Comunicación — 30 iraila 2020 19:36\nOhi bezala, Ogasuneko zinegotzi Iñaki Gurtubaik 2021erako udal zerga, tasa eta prezio publikoen proiektua aurkeztu du auzogune, elkargune eta herritarrei oro har irekitako entzunaldi publikoan. Bertaratuek zuzenean ezagutu ahal izan dute datorren urterako proposamena: zerga guztiak izoztea, COVID-19aren pandemiak eragindako krisi ekonomikoa kontuan izanik. Proiektuak, halaber, 2022. eta 2023. urteetarako tasa eta prezio publikoak % 2 igotzea aurreikusten du, Gasteizen aldeko itun ekonomikoari buruzko lantaldean adostutakoari jarraituz.\nDatorren astean, 2021erako ordenantza fiskalen eztabaidan herritarrek parte hartzeko beste aukera bat izango da, Gizarte Kontseiluak bilera egingo baitu gobernu taldeak aurkeztu duen zerga proiektuari buruzko txostena lantzeko.\nGasteizek auzo elkarteentzako dirulaguntzak onetsi ditu, 180.000 euroko zenbatekoari eutsita\nKategoriak: Prentsa oharrak — Etiketak: Borja Rodríguez, Herritarren Partaidetza — Komunikazio Zerbitzua / Servicio de Comunicación — 1 ekaina 2020 16:17\nHerritarren Partaidetzaren, Gardentasunaren eta Gizarte Etxeen Sailak eskaturik —Borja Rodríguez zinegotzia du buru— udalerriko auzo elkarteentzako dirulaguntzak onetsi ditu Tokiko Gobernu Batzarrak. Aparteko bilkura egin du Batzarrak, prozesua ahalik eta azkarrena izan dadin, alarma egoeraren hasieran etenda utzitako administrazio-epeak gaur hasi baitira berriro kontatzen. 2020an auzoetan dinamizazio eta partaidetza sozialean laguntzen duten proiektuak bideratzeko laguntzetarako kopurua bere horretan mantenduko da: 180.000 euro.\nBorja Rodríguez, Herritarren Partaidetzaren zinegotzia: “Auzo elkarteek berebiziko zeregina dute Gasteizko auzoetan partaidetza sustatzen eta herritarrentzako gizarte eta kultura sarea osatzen. Sare horiek inoiz baino beharrezkoagoak dira gaur egungo aparteko egoeran. Hori dela eta, Partaidetza Zerbitzua auzo elkarteekin batera aritu da lanean alarma egoeran zehar, dirulaguntzak prest egon zitezen martxoan etenda utzitako administrazio-epeak berriro kontatzen hasten ziren lehen egunean onartu ahal izateko”.\nIzan ere, COVID-19aren pandemiaren eraginez eten egin ziren administrazio-epeak, auzo elkarteentzako laguntza-deialdiari dagokion dosierraren izapideak barne, eta ondorioz, ezinezkoa zen eskabidea aurkeztu zuten elkarteei laguntzak ordaintzea.\nEtenaldian, hala ere, Herritarren Partaidetzaren Zerbitzuko teknikariak proiektuak aztertzen eta balioesten aritu dira, deialdiaren oinarriei jarraituz. Apirilaren 20an, gainera, Herritarren Partaidetzaren Zerbitzuak zirkular bat bidali zien elkarteei, lasai egon zitezen; laguntza-deialdia zertan den azaltzen zien, eta egindako zenbait kontsultari erantzuten.\nOsasun-alertak eragindako egoera berezia dela kausa, proiektuetako jardueretako asko zirkunstantzia aldakorretara egokitu beharko dira, eta osasun agintaritzak unean-unean ezartzen dituen arauetara. Proiektuko jarduerarik aldatu nahi bada idatziz eskatu beharko zaio Udalari, Herritarren Partaidetzaren Zerbitzuaren bitartez, eta hark aztertuko du aldaketaren bideragarritasuna, legezkoa eta egoki den ebaztearren, eta jarraipena eta kontrola kudeatuko.\nEgiten diren jarduera guztiek osasun agintaritzak unean-unean ezartzen dituen osasunaren arloko arauak eta gomendioak bete beharko dituzte. Gainera, eta Gasteizko jaiak bertan behera uzteko erabakiaren ildotik, Gasteizko Udalak ez du baimenduko espazio publikoa eta udal titulartasuneko espazioak erabiltzea baldin eta jardueren ezaugarriak direla eta jendetza biltzeko aukera bada.\nElkarteak jakitun dira egiten ez diren jardueren aurrekontua itzuli egin beharko dutela deialdiaren berariazko oinarrietan ezarritako justifikazio-epean, baita egitea ezinezko gertatzen den jarduerei dagokiena ere.


Irekia Eusko Jaurlaritza - Gobierno Vasco :: EAE-KO ENPRESETAN, % 13 MURRIZTU ZEN EZBEHAR TASA 2012an\nEAE-KO ENPRESETAN, % 13 MURRIZTU ZEN EZBEHAR…\n\nEAE-KO ENPRESETAN, % 13 MURRIZTU ZEN EZBEHAR TASA 2012an Iturria: Irekia\n\n2012an, lanaldian baja eragin zuten 25.307 istripu gertatu ziren euskal enpresetan, 2011n baino 4.870 gutxiago. Ezbehar-tasa hiru lurralde historikoetan jaitsi zen, eta produkzio-sektore guztietan, gainera.\nUrtetik urterako eragin-indizeak izan duen % 13ko jaitsiera hori 2000 urteaz geroztik baja eragin duten ezbeharretan izan den jaitsierarik handiena izan da. Osalanen aburuz, balio horrek (Gizarte Segurantzan afiliaturiko ehun mila langileko, baja eragin duten istripuen kopurua islatzen baitu) badu zerikusirik EAEko enpresetan arriskuen prebentzioa areagotzearekin. 2008tik 2012ra bitartean,istripu-tasa urtero, batez beste, % 11,6 jaitsi da.\n2012an, laneko istripuen larritasun-maila ere txikiagoa izan zen. Tamalez, kausa traumatikoen ondorioz 29 pertsona hil baziren ere, 2011ko datuekin alderatuta % 24ko jaitsi da tasa. Juan Maria Aburto Eusko Jaurlaritzako Enplegu eta Gizarte Politiketako sailburuarentzat, datu hori ez da onargarria, ezta gutxiago ere. “Autokonplazentziak alde batera utzi, eta lanean jarraitu beharra daukagu, eskura ditugun tresna guztiak erabiliz, lanpostuan gertatzen diren istripuen kopurua errotik gutxitzeko”. Heriotza eragiten duten istripu gehienak 45 urtetik gorako langileen artean geratzen dira.\nBestetik, 144 pertsonak jasan zituzten zauri larriak (2011n baino % 28 gutxiago), eta beste 25.134 pertsonak izan zuten istripua, baina zauri arinak besterik ez zizkieten diagnostikatu (% 16 gutxiago).\nLanaldian baja eragin zuten istripuen jaitsiera nabarmenena eraikuntzan (% 26) eta industrian (% 23) gertatu da; eta, neurri txikiagoan, zerbitzuen sektorean (% 7) eta lehen sektorean (% 8). Bizkaiko industrian eta Gipuzkoako zerbitzuen sektorean, heriotza eragindako istripuetan izandako jaitsiera % 70 eta % 90 jaitsi zen, hurrenez hurren.\nKausa ez-traumatikoek eragindako istripuak ere % 14 jaitsi ziren iaz. In itinere istripuei dagokienez, hau da lanerakoan edo itzultzerakoan gertatutakoak, 2012an, 8 heriotza-istripu gertatu ziren (2011n baino % 11 gutxiago), 27 larri (% 29 gehiago) eta trafikoko 3.249 istripu arin.\nMota horretako laneko istripuak jaitsi egin dira eraikuntzan nahiz industrian (% 24 eta % 18, hurrenez hurren); eta zerbitzuen sektorean, igo egin da apur bat: % 3. Nekazaritzan eta abeltzaintzan, ordea, % 113 igo dira mota horretako istripuak.\nLanaldiaren barruan gertatutako istripuen kopuruaren jaitsiera, 2012an, nabarmenagoa izan da Araban (% 18); eta Bizkaian eta Gipuzkoan, % 16 y % 14, hurrenez hurren. Baina, aldiz, in itinere gertatutako istripuen bilakaera okerragoa izan da Araban (% 12ko eragin-indizea) Bizkaian eta Gipuzkoan baino. Oro har, Araba da lanaldian baja eragindako istripuen eragin-indize altuena daukan lurraldean: 1.000 langileko, 36,7; eta Gipuzkoak, baxuena: 34,56.\n2012an, 2.615 pertsonari aitortu zitzaien lanbide-gaixotasuna; aurreko urtean jakinarazitakoekiko, % 8 gutxiago. Horietatik, 2.194 gaixotasun berriak ziren (% 9); eta 491, berrerortzeak. Lanbide-gaixotasun berrien eragina % 5 gutxitu zen.\n2012an, dezente laburtu zen lanbide-gaixotasunengatiko bajen batez besteko iraupena, batez ere gaixotasunaren hasieran. Gaixotasun mota izan zen bajen batez besteko iraupenean gehien eragin zuen faktorea.\nGipuzkoako industriako enpresek jakinarazitako lanbide-gaixotasunen eragina izan zen handiena. Industria-sektorea barruan, azpisektore hauetatik jaso ziren jakinarazpen gehienak: “metalurgia”, “metalezko produktuen fabrikazioa”, “beste erauzketa-industria batzuk”, “ehungintza” eta “egurraren eta artelazkiaren industria”. Zenbait gaixotasunek enpresa horietan izan zuten eraginik handiena, hala nola hezur- eta muskulu-sistemako nahasmenduek, hipoakusiak, karpoko tunelaren sindromeak, dermatitisak eta agente kimikoek eragindako gaixotasunek.\nSilikosiaren eraginik handiena Bizkaian jasan zuten, metalezkoak ez diren beste produktu mineral batzuen fabrikazioko enpresetan.\nMuskulu eta tendoietako gaixotasunak dira orain ere ugarienak, nahiz eta azken bosturtekoan pixkanaka jaitsi diren; baina aldi berean, igo egin dira zarataren ondorio diren belarriko gaixotasunak. Baja eragiten duten patologiei erreparatuz gero, emakumeek gizonezkoek arrisku handiagoa dute lanbide-gaixotasuna izateko.\nLaneko ezbeharrei eta gaixotasunei buruzko 2012ko txosten osoak Osalan/Laneko Segurtasun eta Osasunerako Euskal Erakundearen webean kontsultagai daude: www.osalan.net\nsiniestralidad_laboral.jpg 10 KB (jpg)\nLan istripuak % 8 baino gehiago jaitsi ziren 2011n Euskadin


'Gatzarra': Herriak eman duen ziklista profesional bakarra - Goiena.eus\nEntrenatzeko, zaku patatak Modu bitxian entrenatzen zen Gatzarra. Izan ere, zaku patata bat bizkarrean zuela entrenatzen zen. "Gaitasun handiak zituen, bai, baina adituek zioten indar handiagoa eta sasoi hobea lortzeko helburuarekin egiten zuela. Beste teoria bat da zaku patata hori beste nonbaiten saltzeko erabiltzen zuela, bidaia aprobetxatuz, baina ez dakigu", zehaztu du Altubek. Gaineratu du pisu dezente eramaten zuela zakuetan. “Herriak hori komentatzen bazuen, zerbaitegatik izango zen, ez ziren bi kiloko zakuak izango, diot nik”.\nTalde gizona Taldekideen mesedetan lan handia egiten zuen txirrindularia zen, laguntzailea zen. "Bizikletan ibiltzeko sekulako gaitasuna zuela zioten garaiko adituek, guztia aurretik eramaten zuela”, adierazi du Altubek.Horrez gain, hiru aldiz Espainiako txapeldun izandako Luciano Monterok ere gauza bera esaten zuen eta gatzagarrak "etorkizun paregabea" izango zuela azpimarratzen zuen, Altuberen esanetan.


Sopelako Udala - Sopelako Udalak "Sopela Gorroto Eremu Librea" kontzientziazio-kanpaina abiarazi du\nZu hemen zaude: Hasiera Albisteak Sopelako Udalak "Sopela Gorroto Eremu Librea" kontzientziazio-kanpaina abiarazi du\nAzken eguneraketa: 2022eko apirilaren 01a\nInformazio-kartelak jarriko dira Bizkaibuseko markesinetan eta Udaleko eta Kurtzio Kultur Etxeko lorategietan, adierazpen eta aldaera guztietan gorroto-delituak identifikatzeko eta delitu horien aurrean nola jokatu jakiteko.\nHalaber, 3.000 poltsa banatuko dira Sopelako Merkatari Elkartearen establezimenduetan, udal turismo bulegoetan eta Sopelako Gurutze Gorrian kanpainari buruzko informazioarekin.\nSopelak berriz ere bizikidetzan, aniztasunean, eskubide-berdintasunean eta horiek garatzeko benetako askatasunean oinarritutako oraina eraikitzeko konpromisoa erakutsi du. Sopelako Udaleko Gizarte Ekintza eta Berdintasun Sailak, Gurutze Gorriarekin eta Sopelako Merkatarien Elkartearekin elkarlanean, herritarrak gorroto-delituen aurka sentsibilizatzeko kanpaina bat jarri du abian.\n“Sopela Gorroto Eremu Librea” kanpaina kontzientziaziorako deia bat bezala aurkezten da, herritar guztien artean udalerri hobea eta segurtasun eta bizi-kalitate handiagokoa eraikitzeko nahia adierazteko.\nTeresa Fernández Gizarte Ekintza eta Berdintasun Saileko zinegotzi sozialistak adierazi duenez, “kanpaina honen bidez herritarrak gure ingurunea zaintzearen garrantziaren inguruan gogoeta egitera gonbidatu nahi ditugu, beldurra eragiten duten eta askatasun indibidual eta kolektiboaren aurka egiten duten jokabide antisozialen aurka alegia”.\nHorretarako, sopelako udalak kartelak jarriko ditu udalerriko Bizkaibuseko markesinetan, bai eta hesolen informazio-panelak ere udaletxeko eta Kurtzio Kultur Etxeko lorategietan, adierazpen eta aldaera guztietan gorroto-delituak identifikatzeko eta delitu horien aurrean nola jokatu jakiteko.\nEkintza horiekin batera, 3.000 poltsa banatuko dira Sopelako Merkatarien Elkartearen establezimenduetan, Sopelako eta Larrabasterrako turismo-bulegoetan eta Sopelako Gurutze Gorrian. “Guztia, Sopela anitz eta plural bat eraikitzen laguntzeko lehentasunezko helburuarekin, non pertsona guztiek lekua duten”, azpimarratu du zinegotzi sozialistak.\n"Sopela Gorroto Eremu Librea" kanpainaren helburua herritarrak sentsibilizatzea, prebenitzea eta kontzientziatzea da, Euskadin azkenaldian eman den gorroto-delituen gorakada kezkagarria dela eta. “Datuek eta estatistikek hazkunde kezkagarria erakusten digute, eta, beraz, gorroto-delituak saihestea guztiok erantzunkide izan behar dugun borroka bihurtzen da”, nabarmendu du horren arira Josu Landaluze Sopelako alkateak.\nIzan ere, Eusko Jaurlaritzak emandako azken datuen arabera, 2020an 241 gorroto-delitu erregistratu ziren, horietatik ia erdiak arrazistak edo xenofoboak.\n“Gorroto-delituen gorakadaren aurrean gizarte-eragile gisa dagokigun gertakari baten jakitun izan behar dugu. Hori dela eta, ez dugu inolako diskriminaziorik, erasorik, inolako kausagatiko erasorik onartu behar, azken batean, intolerantzia edo diskriminazio modurik”, azpimarratu du azkenik alkateak.\nIkusi kanpainaren euskarria HEMEN.


urruti: Hobitik berbak\n«Oskorriaren azken izpiek idatzi beharreko bidezidorra erakusten didate; nire urratsen azpiko orbelen hotsak hala esaten didate: 'Utzi zeure burua erortzen, eta askatasunaren bidea aurkituko duzu berriz ere'. Inoiz ez naiz heriotzaren beldur izan. Orain ere, bere presentzia berezi eta zintzoa nire ondoan sentitzen dudalarik, bere lurrina usaindu eta aurkitu nahi dut; heriotza, lur honen adiskide zaharrena. Ez dut heriotzaz mintzatu nahi, haren atzeko arrazoiez galdetu nahi dut. Gaur, askatasuna eta justizia bilatzen dutenen zigorra delarik, nola izan patuaren beldur?».\nEhsan Fatahianek duela hamar egun inguru idatzi zuen, Irango borreroek Sanandaj hiriko urkamendira eraman baino lehentxeago. Kurduek ez dute maite inoren aurrean negar egiterik, baina begiak gorritu zaizkie lagun gehienei berba horiek gogoan. Zarauzko hilerriaz oroitu nintzen, noski. 34 urte, eta norbere herriaren alde egiteak heriotza zigorra dauka oraindik ere. Eta Santi eta Josu gogoratzeko unea izan da, eta Legebiltzarrak Santi oroitu du, orduan parlamentaria zelako. Baina gaur ez zen hautetsi izango. Madrileraino bake bila joandakoak ere tiroka hartu zituzten, oraindik legez kanporatzeak doitu gabe zituztenek.\n«Kartzelara sartu oro, heldua da hobira», idatzi zuen poetak, eta hobitik irtenda Filipe Bidarteren berbak ditugu ARGIAn, eta bideo ezin interesgarriagoa sarean. «Nik ez dut ulertzen eztabaida hori. Xantza baldin badago, ateratzeko baliatu behar duzu». Betiereko zigorraz dihardu, baina atzeratzen eta atzeratzen ari den eztabaidari heltzen dio halaber.\nGaurkoz, utzidazue Fatahianen azken berbekin amaitzen: «Agintari eta zapaltzaileek uste badute nire heriotzarekin auzi kurdua desagertu egingo dela, oker dabiltza. Nire eta nire moduko milaka lagunen heriotzak ez du samina sendatuko, su honi garrak baino ez dizkio erantsiko. Ez dago zalantzarik heriotza bakoitza bizitza berri baten hasiera dela».\nPosted by Urtzi UV at 21:06